text:
 |
 52013PC0493
 Priekšlikums EIROPAS PARLAMENTA UN PADOMES LĒMUMS par Savienības dalību pētniecības un izstrādes programmā, kuras mērķis ir atbalstīt pētniecībā iesaistītus mazos un vidējos uzņēmumus un kuru kopīgi īsteno vairākas dalībvalstis /* COM/2013/0493 final - 2013/0232 (COD) */
 PASKAIDROJUMA RAKSTS
 1. PRIEKŠLIKUMA
 KONTEKSTS
 1.1. Priekšlikuma
 mērķi
 Šis priekšlikums attiecas uz Eiropas
 Savienības dalību, pamatojoties uz Līguma par Eiropas
 Savienības darbību (LESD) 185. pantu, kopīgajā
 programmā Eurostars-2 (turpmāk “programma Eurostars-2”),
 ko īsteno vairākas dalībvalstis, turpinot kopīgajā
 programmā Eurostars aizsākto darbu.
 Kopējie programmas Eurostars-2
 mērķi ir:
 ·
 veicināt uz tirgu orientētus
 starptautiskus pētniecības pasākumus jebkurā jomā,
 kurā darbojas pētniecībā iesaistītie mazie un
 vidējie uzņēmumi (MVU)[1],[2], jo īpaši
 uzņēmumi, kuriem nav iepriekšējas pieredzes starptautiskajā
 pētniecībā, panākot, ka tirgū tiek laisti jauni vai
 uzlaboti produkti, procesi un pakalpojumi;
 ·
 veicināt Eiropas Pētniecības
 telpas (EPT) izveidi un palielināt Eiropā publiskā
 finansējuma pieejamību, efektivitāti un lietderību
 pētniecībā iesaistītajiem MVU, saskaņojot un
 sinhronizējot valstu finansēšanas mehānismus.
 Tiks uzlabota pētniecībā
 iesaistīto MVU konkurētspēja un tādējādi
 aktīvi veicināta Eiropas ekonomiskā izaugsme un jaunu darbvietu
 radīšana, lai sasniegtu stratēģijas “Eiropa 2020”
 mērķus.
 1.2. Priekšlikuma pamatojums
 MVU veido Eiropas ekonomikas mugurkaulu, un
 tiem ir potenciāls ievērojami veicināt izaugsmi un radīt
 jaunas darbvietas Eiropas Savienībā. Visā ES ir aptuveni
 20,7 miljoni MVU, kas kopā veido vairāk nekā 98 % no
 visiem ES uzņēmumiem, sniedz aptuveni 58 % no ES
 pievienotās bruto vērtības[3],[4] un nodarbina vairāk
 nekā 87 miljonus cilvēku (67 % no visiem
 nodarbinātajiem, bet dažās nozarēs pat 80 % no nozarē
 nodarbinātajiem).
 No visiem šiem MVU novatoriski
 pētniecībā iesaistītie MVU veido ļoti dinamisku
 apakšgrupu, kas var būtiski veicināt izaugsmi un jaunu darbvietu
 radīšanu, jo īpaši tad, ja šie uzņēmumi ir iesaistīti
 starptautiskās sadarbības pasākumos pētniecības un
 izstrādes jomā. Tomēr vairāku tirgū pastāvošu
 problēmu dēļ MVU ir apgrūtināta piekļuve
 privātajam finansējumam, kas tiem nepieciešams pētniecības
 un izstrādes pasākumu finansēšanai; spēkā
 esošajās valstu pētniecības un izstrādes programmās
 ļoti reti tiek iekļauti starptautiskās sadarbības
 pasākumi, un šīs programmas nav pietiekami sinhronizētas un
 sadarbspējīgas. Turklāt, lai arī vairākās
 savstarpēji papildinošās ES iniciatīvās ir pievērsta
 uzmanība novatoriskiem MVU (piemēram, tādos finanšu instrumentos
 kā Riska dalīšanas instruments vai iecerētajā MVU
 instrumentā), ES līmenī nav programmas, kas būtu īpaši
 veltīta pētniecībā intensīvi iesaistīto MVU
 īstenotajiem starptautiskajiem pētniecības un izstrādes
 pasākumiem.
 Eureka tīklā[5] iesaistītās 32[6] Eiropas valstis
 2008. gadā nolēma Eiropas līmenī pieņemt
 saskaņotu pieeju attiecībā uz pētniecībā
 iesaistītajiem MVU, izveidojot kopīgo programmu Eurostars.
 Šīs programmas mērķis ir atbalstīt
 pētniecībā iesaistītos MVU, piešķirot līdzfinansējumu
 to uz tirgu orientētajiem starptautiskajiem pētniecības
 pasākumiem atbilstīgi augšupējai pieejai un nodrošinot tiem
 juridisko un organizatorisko satvaru.
 Saskaņā ar Eiropas Parlamenta un
 Padomes 2008. gada 9. jūlija lēmumu[7] Eiropas Savienība finansiāli
 piedalās programmā Eurostars, pamatojoties uz LESD
 185. pantu (bijušais EKL 169. pants), laikposmā no
 2008. gada līdz 2013. gadam sniedzot ieguldījumu, kas
 nepārsniedz vienu trešo daļu no iesaistīto dalībvalstu un
 pārējo iesaistīto valstu faktiskā ieguldījuma summas
 jeb maksimālo summu EUR 100 miljonus. Programma Eurostars
 tiek īstenota ar īpašas īstenošanas struktūras, proti, Eureka
 sekretariāta (turpmāk “ESE”), palīdzību, un šī
 struktūra ir atbildīga par programmas izpildi, jo īpaši par
 priekšlikumu iesniegšanas uzaicinājumu organizēšanu, atbilstības
 kritēriju pārbaudi, salīdzinošo novērtēšanu un
 projektu atlasi, kā arī par projektu uzraudzību un
 Savienības ieguldījuma piešķiršanu.
 Programmas Eurostars starpposma
 novērtējumu[8]
 2010. gadā veica neatkarīgu ekspertu grupa[9], un Komisija par to sagatavoja
 un 2011. gada aprīlī pieņēma starpposma
 novērtējuma ziņojumu[10].
 Konkurētspējas padome 2011. gada 31. maija secinājumos[11] attiecībā uz
 iepriekš minētajiem dokumentiem pauda gandarījumu par ekspertu grupas
 viedokli, ka programma Eurostars ir pienācīgi saskaņota
 ar stratēģijas “Eiropa 2020” mērķiem, labi papildina
 iespējas, ko Septītā pamatprogramma piedāvā MVU
 starptautiskās sadarbības jomā, un ir spējusi
 piesaistīt mērķgrupas interesi, veiksmīgi sasniedzot pētniecībā
 iesaistītos Eiropas MVU. Tā atbalstīja ekspertu grupas ieteikumu
 turpināt programmas Eurostars darbību arī pēc
 2013. gada un apņēmās apsvērt tās darbības
 turpināšanu plānotā Pētniecības un inovācijas
 finansējuma kopējā stratēģiskā satvara
 vispārējā kontekstā.
 Turklāt Padome uzsvēra
 vairākus ieteikumus attiecībā uz turpmāk nepieciešamajiem
 programmas uzlabojumiem, tostarp ieteikumu iesaistītajām valstīm
 un ES nodrošināt pietiekamu finansējumu, lai finansētu
 iespējami daudz projektu, kuri saņēmuši augstāko
 novērtējumu un atbilst programmas Eurostars sliekšņa
 kritērijiem, ieteikumu vēl vairāk racionalizēt un
 saskaņot īstenošanas procesus un finansēšanas noteikumus valstu
 līmenī, lai uzlabotu programmas Eurostars efektivitāti un
 lietderību, un ieteikumu pastāvīgi uzlabot novērtējumu
 kvalitāti un saglabāt prioritāti iespējami īsam
 līgumu slēgšanas procesam.
 Eureka
 ministru konferencē Budapeštā 2012. gada
 22. jūnijā tika apstiprināts dokuments (turpmāk
 “Budapeštas dokuments”), kur apliecināta Eureka valstu vēlme
 atbalstīt pasākumus, ar kuriem tiek turpināts programmā Eurostars
 aizsāktais darbs. Budapeštas dokumentā noteikta kopīga
 programmas Eurostars-2 vīzija un pamats iepriekš minēto
 starpposma novērtējuma ieteikumu izskatīšanai.
 Informatīvā aptaujā 2013. gada janvārī
 konstatēts, ka finanšu ieguldījums, ko vairākums programmas
 Eurostars valstu ir gatavas piešķirt 2014.—2020. gadam,
 gandrīz trīs reizes pārsniedz šo valstu finanšu ieguldījumu
 programmā Eurostars. Budapeštas dokumentā ES ir aicināta
 piedalīties programmā Eurostars-2.
 Komisijas priekšlikumā pamatprogrammai
 “Apvārsnis 2020”[12],
 sadaļā “Inovācijas MVU” ir paredzēts īpašs
 pasākums attiecībā uz pētniecībā intensīvi
 iesaistītajiem MVU, kas veicinās nākamā programmas
 Eurostars shēmas posma īstenošanu sadarbībā ar
 dalībvalstīm, pārorientētu atbilstīgi starpposma novērtējumā
 minētajiem aspektiem. Šī ir vienīgā pamatprogrammas
 “Apvārsnis 2020” programma, kas īpaši paredzēta
 pētniecībā iesaistītajiem MVU jebkurā
 pētniecības un izstrādes jomā un veicina valstu
 pētniecības programmu turpmāku integrāciju,
 tādējādi veicinot EPT izveidi. Ar augšupējo pieeju un uz
 uzņēmējdarbību vērsto darba kārtību
 programma Eurostars-2 labi iederas daļā “Vadošā loma
 rūpniecībā” un ievērojami veicinās šajā
 daļā noteikto mērķu sasniegšanu, sniedzot atbalstu
 projektiem, kuri ir ļoti būtiski vairākām vadošām
 rūpniecības tehnoloģijām un pamattehnoloģijām, un
 palīdzēs novatoriskajā pētniecībā intensīvi
 iesaistītajiem MVU kļūt par vadošajiem uzņēmumiem
 pasaulē.
 2. APSPRIEŠANĀS AR IEINTERESĒTAJĀM
 PERSONĀM UN IETEKMES NOVĒRTĒJUMU REZULTĀTI
 2.1. Apspriešanās par
 kopīgās programmas Eurostars nākotni
 Pēdējo trīs gadu laikā
 programma Eurostars un tās turpmākā attīstība
 apspriesta daudzās apspriedēs. Tajās tika iesaistītas visas
 iekšējās un ārējās ieinteresētās personas.
 Cita starpā saņemti komentāri par galveno problēmu un
 šķēršļu identificēšanu, ar subsidiaritāti
 saistītiem jautājumiem un par iespējamajām attīstības
 perspektīvām un to ietekmi.
 Atklātā sabiedriskā
 apspriešana par MVU atbalsta pasākumiem un LESD 185. panta
 piemērošanu notika kā daļa no sabiedriskās apspriešanas, ko
 Eiropas Komisija 2011. gada februārī un martā
 organizēja attiecībā uz Zaļo grāmatu par vienotu
 stratēģisko satvaru ES pētniecības un inovāciju
 finansējumam. Programma Eurostars tika apspriesta vai
 pieminēta 70 no 849 nostājas dokumentiem, kas bija
 sagatavoti attiecībā uz minēto zaļo grāmatu.
 Vairāk nekā 80 % no visām organizācijām, kas
 sniedza atbildes, pauda labvēlīgu nostāju. Kritiskajos atzinumos
 (10 %) iebildumi galvenokārt attiecās uz sinhronizācijas
 jautājumiem. Citas piezīmes tika saņemtas par faktu, ka
 dalībvalstis ne vienmēr izpilda savas saistības, kā
 arī par finansējuma piešķiršanas noteikumu saskaņošanu,
 finansējuma līmeni un līgumu slēgšanas procesa ilgumu.
 Ar zaļo grāmatu
 aizsāktā atklātā apspriešana tika turpināta divos
 atklātos semināros Briselē[13],
 kuri bija veltīti jautājumam par inovāciju mazajos un
 vidējos uzņēmumos un kuros piedalījās
 160 dalībnieku, tostarp eksperti pētniecības un
 inovācijas jomā un MVU jautājumos no Eiropas un valstu MVU un
 nozares apvienībām un dalībvalstu, valsts iestāžu un MVU
 valstu kontaktpunktu pārstāvji. Divi galvenie secinājumi
 attiecībā uz turpmākās programmas Eurostars-2
 darbības jomu, kas izrietēja no semināros notikušajām
 apspriedēm: pirmkārt, arī programma Eurostars-2
 jāvelta tai pašai mērķgrupai (pētniecībā
 iesaistītajiem MVU); otrkārt, semināru dalībnieki
 neatbalsta ierosinājumu paplašināt programmas Eurostars
 darbības jomu, iekļaujot tajā arī MVU, kuri nav
 iesaistīti pētniecībā, jo tādu valstu programmu skaits
 un lielums, kurās tiek piešķirts atbalsts cita veida MVU
 (piemēram, pētniecība MVU vajadzībām), ir
 nepietiekams, lai veidotu kritisko masu, ko varētu izmantot kā pamatu
 kopīgas programmas izveidei saskaņā ar LESD 185. pantu.
 Saistībā ar starpposma novērtēšanu,
 ko neatkarīgo ekspertu grupa veica 2010. gadā, tika
 uzklausīti arī iespējamie un faktiskie
 galasaņēmēji projektos, kuriem piešķirts finansējums
 no programmas Eurostars (MVU un pētniecības institūti),
 un citas ieinteresētās personas[14].
 Ekspertu grupa ieteica turpināt programmas darbību, veicot tajā
 uzlabojumus atbilstīgi ziņojumā sniegtajiem
 norādījumiem.
 Jautājumu par ES atbalsta
 turpmāku piešķiršanu programmai Eurostars-2 Komisija
 2012. gadā apsprieda Ietekmes novērtēšanas vadības
 grupā, kurā apvienoti dažādi Komisijas dienesti. Ietekmes
 novērtēšanas vadības grupa piedalījās Ietekmes
 novērtējuma ziņojuma sagatavošanas procesa plānošanā
 un ceļveža izstrādē, kurš sagatavots papildus šim priekšlikumam
 un kurā īpaša uzmanība pievērsta problēmas
 formulējumam un kopīgās programmas Eurostars
 būtiskajai nozīmei citās ES politikas jomās.
 2.2. Politikas risinājumi
 Ietekmes
 novērtējuma ziņojumā piedāvāti šādi
 risinājumi:
 1. risinājums – “Ierastā
 darbība” (pamatscenārijs)
 Šis risinājums
 paredz turpināt kopīgo programmu Eurostars nākamajā
 plānošanas periodā (2014.—2020. gads) tās
 pašreizējā formā un ar pašreizējiem īstenošanas
 pasākumiem un kopējo budžetu. ES līdzdalības un finanšu
 ieguldījuma apmērs saglabātos tāds pats kā programmā
 Eurostars-1 (Septītajā pamatprogrammā noteikts, ka ES
 finanšu ieguldījums nepārsniedz EUR 100 miljonus). Šis
 risinājums pieņemts kā pamatscenārijs.
 2. risinājums
 – “Nulles variants” (ES neiesaistās programmā Eurostars-2)
 Saskaņā ar šo risinājumu ES pārtrauc dalību
 un finanšu ieguldījumu programmā Eurostars pēc
 pašreizējā finansēšanas posma beigām (pēc 2013. gada
 beigām). Dalībvalstīm būtu jāizlemj, vai tās
 turpinās programmu Eurostars un ciktāl tās centīsies
 panākt zinātnisko, organizatorisko un finanšu integrāciju.
 3. risinājums
 – “Pastiprināta partnerība”
 Pastiprinātās partnerības
 risinājums paredz to, ka pašreizējā kopīgā programma Eurostars
 tiktu turpināta nākamajā plānošanas periodā kā
 LESD 185. panta iniciatīva pilnveidotā veidolā, kas nodrošināts,
 pilnīgi īstenojot starpposma novērtējuma ziņojumā
 sniegtos ieteikumus, ar augstāku integrācijas pakāpi un
 plašākā mērogā.
 Pēc Komisijas dienestu ieteikuma Eureka
 dalībvalstis ir vienojušās par konkrētiem pasākumiem, kas
 jāievieš programmā Eurostars-2 un kas nodrošinās īsu
 līgumu slēgšanas procesu, veicinās noteikumu un procesu
 standartizāciju, samazinās administrāciju un uzlabos
 sinhronizāciju un finansējuma integrāciju. Lai uzlabotu
 programmu un nodrošinātu, ka atbalsts tiek piešķirts lielākam
 skaitam daudzsološu pētniecībā intensīvi iesaistītu
 MVU, dalībvalstis ir apņēmušās ievērojami
 palielināt programmā pieejamā finansējuma apjomu. Tas
 atbilst MVU pieprasījumam, kas ir pieaudzis kopš programmas sākuma,
 un atspoguļo Eurostars programmas Eurostars mērķgrupas
 spēju apgūt pieejamos finanšu līdzekļus. Līdz ar to,
 ņemot vērā arī nepieciešamību stimulēt un
 vēl vairāk atbalstīt iepriekš minētos uzlabojumus, tiktu
 atbilstīgi palielināts ES finanšu ieguldījums.
 2.3. Iepriekšēja ietekmes
 novērtējuma rezultāti
 Iepriekšējā ietekmes
 novērtējumā secināts, ka ieteicams piemērot
 3. risinājumu, ņemot vērā tā piedāvāto
 mērķu īstenošanas efektivitāti, rentabilitāti un atbilstību
 visiem noteiktajiem kritērijiem. Šo risinājumu pilnīgi atbalsta
 ieinteresētās personas, jo 99 % no respondentiem visu augsta
 līmeņa pārstāvju un valsts kontaktpunktu aptaujā, kas
 tika veikta 2012. gada novembrī (atbildes sniedza 28 Eureka
 augsta līmeņa pārstāvji un/vai kontaktpunkti no 22 Eureka
 dalībvalstīm) uzskatīja, ka risinājums “Jauna pastiprināta
 partnerība” ir ļoti piemērots un ka tas spēs
 efektīvāk “uzlabot pētniecībā un izstrādē
 iesaistīto MVU konkurētspēju”.
 Ietekmes novērtēšanas padome
 2012. gada februārī izskatīja un apstiprināja ietekmes
 novērtējuma ziņojumu. Savā atzinumā tā lūdza
 veikt uzlabojumus ziņojumā, un šis lūgums tika izpildīts.
 Proti, pašreizējā ziņojuma redakcijā labāk paskaidrots
 politikas konteksts, saistība ar citām ES iniciatīvām,
 pastāvošās problēmas un konkrēti pasākumi šo
 problēmu risināšanai, un minētie pasākumi tiek ciešāk
 saistīti ar stratēģiskajiem risinājumiem. Mērķi
 tika pārskatīti, lai nodrošinātu stabilu pamatu programmā Eurostars
 sasniegto rezultātu novērtēšanai. Visbeidzot,
 pašreizējā ziņojuma redakcijā ir uzlabots risinājumu
 salīdzinošais novērtējums pēc tādiem kritērijiem
 kā efektivitāte, rentabilitāte un saskanība un labāk
 atspoguļoti ieinteresēto personu viedokļi.
 3. PRIEKŠLIKUMA JURIDISKIE ASPEKTI
 3.1. Juridiskais pamats
 Programmas Eurostars-2 priekšlikuma
 pamatā ir LESD 185. pants, kurā noteikts, ka Savienība var
 paredzēt iespēju piedalīties pētniecības un
 izstrādes programmās, ko īsteno vairākas dalībvalstis,
 tostarp iespēju piedalīties struktūrās, kas radītas,
 lai īstenotu šīs programmas.
 Paziņojumā par pamatprogrammu
 “Apvārsnis 2020”[15]
 norādīts, ka “tiks turpinātas arī partnerības pieejas,
 pamatojoties uz Līguma 185. un 187. pantu”.
 Priekšlikuma regulai, ar ko izveido
 pamatprogrammu “Apvārsnis 2020”[16],
 20. panta 2. punkta b) apakšpunktā noteikta virkne
 kritēriju tam, kā identificēt publiskā-publiskā sektora
 partnerības. Programma Eurostars atbilst šiem kritērijiem:
 “Budapeštas dokumentā”, kas pieņemts attiecībā uz programmu
 Eurostars-2 un ko apstiprinājušas visas Eureka valstis, a)
 ir skaidri noteikti mērķi, kas jāsasniedz saskaņā ar
 pamatprogrammas “Apvārsnis 2020” mērķiem un plašākiem
 Savienības politikas mērķiem, kuri norādīti
 1.1. punktā, b) ir noteiktas iesaistīto valstu
 apņemšanās veikt finanšu ieguldījumu, c) ir noteikta Savienības
 līmenī veiktās darbības pievienotā vērtība
 atbilstīgi tam, kā minēts 3.2. punktā, un d)
 iesaistīto valstu programmu kritiskā masa pēc to lieluma un
 skaita.
 3.2. Subsidiaritātes un
 proporcionalitātes princips
 Ir jāpiemēro subsidiaritātes
 princips, jo priekšlikuma darbības joma neietilpst Eiropas Savienības
 ekskluzīvajā kompetencē. Subsidiaritāte ir
 nodrošināta, pamatojot priekšlikumu ar LESD 185. pantu, kurā
 skaidri noteikts, ka Savienība piedalās pētniecības
 programmās, ko īsteno vairākas dalībvalstis, līdz ar
 to visi darbības aspekti, ja vien iespējams, tiek īstenoti valstu
 līmenī, vienlaikus saskanīgu pieeju Eiropas līmenī
 nodrošinot ar kopīgo programmu.
 Dalībvalstis pašas nespēj
 pietiekami labi īstenot priekšlikuma mērķus: valstu
 pētniecības programmām, kurās tiek piešķirts atbalsts
 pētniecībā iesaistītajiem MVU, trūkst savstarpējās
 sadarbspējas un saskanības, un ir tikai daži valstu programmu cikli,
 kuri ir sinhronizēti un kuros tiek izmantota kopīga
 starptautiskā salīdzinošā izvērtēšana.
 Programmā Eurostars-2 ir
 ievērots proporcionalitātes princips, jo par programmas īstenošanu
 un visiem darbības aspektiem būs atbildīgas dalībvalstis.
 ES uzdevums būs stimulēt uzlabotu koordināciju starp
 iesaistītajām programmām un nosacījumu un noteiktumu
 saskaņošanu to MVU interesēs, kas vēlas iesaistīties
 starptautiskos pētniecības un izstrādes pasākumos,
 nodrošinot arī sinerģiju ar attiecīgajiem papildinošajiem
 pasākumiem, kas noteikti pamatprogrammā “Apvārsnis 2020”
 Savienības rīcībai ir
 ievērojama pievienotā vērtība, jo ES
 iesaistīšanās dos iespēju izveidot jaunu tiesisko
 regulējumu, uz kura pamata kopīgas stratēģijas ietvaros
 varēs apvienot ES un valstu finansējumu, lai stimulētu
 starptautiskus sadarbības projektus pētniecības un
 izstrādes jomā, kurus sāk un vada pētniecībā
 iesaistītie MVU. Apvienojot valstu programmu resursus ar ES resursiem,
 iespējams sasniegt kritisko masu un līdz ar to efektīvāk
 risināt problēmas, ar kurām saskaras pētniecībā
 iesaistītie MVU. Tas nebūtu iespējams, ja tiktu izmantotas vienīgi
 pamatprogrammas “Apvārsnis 2020” pastāvošās
 struktūras, un valstu programmu ietvaros. Savienības ieguldījums
 atbilst vienai trešajai daļai no iesaistīto valstu ieguldījuma.
 Īpaši jānorāda tas, ka
 ierosinātā organizatoriskā struktūra samazina
 administratīvo slogu līdz minimumam, nodrošinot, ka galvenais
 administratīvais darbs tiek paveikts valstu aģentūrās šim
 nolūkam izveidotas vienotās juridiskās struktūras
 pārraudzībā un vispārējā atbildībā.
 3.3. Juridisko instrumentu
 izvēle
 Ierosinātais juridiskais instruments
 ir Eiropas Parlamenta un Padomes lēmums, pamatojoties uz LESD 185. pantu.
 3.4. Atkāpes no
 pamatprogrammā “Apvārsnis 2020” paredzētajiem dalības
 noteikumiem
 Priekšlikumā paredzētas
 atkāpes no vairākiem pantiem, proti, no 14. panta 5. punkta
 par pieteikuma iesniedzēja finansiālo spēju pārbaudi, no
 16. panta 1. punkta par dotāciju nolīgumiem, no
 19. panta 1., 5.–7. punkta par pasākuma īstenošanu un no
 22.–28. panta par pasākuma finansēšanas noteikumiem. Šīs
 atkāpes izriet no tā, ka atbildība ir sadalīta starp ESE
 un valstu finansēšanas aģentūrām: ESE ir
 atbildīga par Eiropas Savienības finansējuma saņemšanu,
 sadali un uzraudzību, kas ar valstu finansēšanas aģentūru
 starpniecību tiek piešķirts saņēmējiem.
 Atkāpes atļautas galvenokārt
 tāpēc, ka mazie un vidējie uzņēmumi, kas ir
 konkrētā programmas Eurostars-2 mērķgrupa, atsevišķos
 gadījumos var būt ērtāk darboties saskaņā ar tiem
 labi zināmiem noteikumiem, kas reglamentē to dalību valstu
 finansēšanas programmās, nekā ar ES noteikumiem. Līdz ar
 to, piemērojot valstu finansēšanas noteikumus un nodrošinot
 Savienības finanšu ieguldījumu un atbilstošo valsts publisko atbalstu
 ar vienu dotācijas nolīgumu, tiek samazināti
 administratīvie un juridiskie šķēršļi MVU dalībai
 starptautiskos pētniecības un inovācijas pasākumos.
 Priekšlikumā paredzēti atbilstoši
 aizsardzības pasākumi, lai nodrošinātu, ka īpašā
 īstenošanas struktūra ievēro vienlīdzīgas attieksmes
 un pārredzamības principu, kad tā sniedz finanšu atbalstu
 trešām pusēm, un lai aizsargātu Savienības finansiālās
 intereses. Tajā arī paredzēts, ka šis jautājums tiks
 sīki reglamentēts nolīgumā starp Savienību un
 īpašo īstenošanas struktūru, tostarp īpaši uzsvērta
 nepieciešamība nodrošināt valstu programmu noteikumu strauju un
 pakāpenisku saskaņošanu un pielīdzināšanu.
 4. IETEKME UZ BUDŽETU
 Šim lēmumam pievienotajā
 tiesību akta finanšu pārskatā norādīta
 provizoriskā ietekme uz budžetu. Savienības maksimālais finanšu
 ieguldījums programmā Eurostars-2, tostarp EBTA
 piešķirtie līdzekļi, pamatprogrammas “Apvārsnis 2020”
 darbības laikā būs EUR 287 miljoni pašreizējo
 cenu līmenī. Finansējums tiks piešķirts, pamatojoties uz
 šādu II daļā “Vadošā loma rūpniecībā”
 noteikto mērķi[17]:
 ·
 “Inovācijas MVU”.
 Lēmuma noteikumiem un
 deleģēšanas nolīgumam, kas tiks noslēgts starp Komisiju un
 īpašo īstenošanas struktūru, jānodrošina ES finansiālo
 interešu aizsardzība.
 Šim lēmumam pievienotajā
 tiesību akta finanšu pārskatā norādīta
 provizoriskā ietekme uz budžetu.
 5. IZVĒLES ELEMENTI
 5.1. Vienkāršošana
 Priekšlikumā
 paredzēts vienkāršot administratīvās procedūras
 publiskā sektora iestādēm (ES vai valsts iestādēm) un
 privātajām struktūrām.
 Konkrēti,
 pētniecībai paredzēto finansējumu no jaunās
 kopīgās programmas saņēmēji saņems no vienotas
 līgumu un maksājumu shēmas saskaņā ar tiem
 zināmiem valsts noteikumiem, un tiem nebūs atsevišķi
 jāziņo par piešķirtā Savienības finansējuma
 izlietojumu.
 ES tieši
 sadarbosies ar programmas Eurostars-2 īpašo īstenošanas
 struktūru, kura būs atbildīga par Savienības
 ieguldījuma piešķiršanu, uzraudzību un ziņošanu par tā
 izmantošanu.
 5.2. Pārbaude,
 pārskatīšana un turpināmība
 Šajā
 priekšlikumā iekļauta pārbaudes klauzula, paredzot starpposma
 pārskatīšanu pēc trim gadiem. Kopējais programmas ilgums
 nepārsniegs septiņus gadus.
 5.3. Eiropas Ekonomikas zona
 Ierosinātais
 tiesību akts attiecas uz EEZ jautājumu, tāpēc tas būtu
 jāattiecina uz Eiropas Ekonomikas zonu.
 2013/0232 (COD)
 Priekšlikums
 EIROPAS PARLAMENTA UN PADOMES
 LĒMUMS
 par Savienības dalību
 pētniecības un izstrādes programmā, kuras mērķis
 ir atbalstīt pētniecībā iesaistītus mazos un
 vidējos uzņēmumus un kuru kopīgi īsteno vairākas
 dalībvalstis
 (Dokuments attiecas uz EEZ)
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā
 185. pantu un 188. panta otro daļu,
 ņemot vērā Eiropas Komisijas
 priekšlikumu,
 pēc leģislatīvā akta
 projekta nosūtīšanas valstu parlamentiem,
 ņemot vērā Eiropas
 Ekonomikas un sociālo lietu komitejas atzinumu[18],
 saskaņā ar parasto likumdošanas
 procedūru,
 tā kā:
 (1) Paziņojumā “EIROPA
 2020 Stratēģija gudrai, ilgtspējīgai un
 integrējošai izaugsmei”[19]
 Komisija uzsver vajadzību radīt labvēlīgus
 apstākļus ieguldījumiem zināšanās un
 inovācijā, lai nodrošinātu gudru, ilgtspējīgu un
 integrējošu izaugsmi Savienībā. Šo stratēģiju ir
 apstiprinājis gan Eiropas Parlaments, gan Padome.
 (2) Pētniecības un
 inovācijas pamatprogramma 2014.—020. gadam “Apvārsnis 2020”, kas
 izveidota ar Eiropas Parlamenta un Padomes 2013. gada ... Regulu
 (ES) Nr. .../2013[20]
 (turpmāk “pamatprogramma “Apvārsnis 2020””), ir izveidota ar
 mērķi radīt lielāku ietekmi uz pētniecību un
 inovāciju, veicinot publiskā-publiskā sektora partnerību
 stiprināšanu, tostarp, iesaistot Savienību programmās, ko
 īsteno vairākas dalībvalstis saskaņā ar Līguma
 185. pantu.
 (3) Ar Eiropas Parlamenta un
 Padomes 2008. gada 9. jūlija Lēmumu Nr. 743/2008/EK
 par Kopienas dalību vairāku dalībvalstu īstenotā
 pētniecības un attīstības programmā, kuras
 mērķis ir atbalstīt pētniecībā un
 attīstībā iesaistītus mazos un vidējos
 uzņēmumus[21],
 Kopiena apņēmās veikt finanšu ieguldījumu
 kopīgajā programmā Eurostars, kuru īsteno visas
 dalībvalstis un piecas citas valstis Eureka tīklā, kas ir
 1985. gadā izveidota starpvaldību iniciatīva, kuras
 mērķis ir veicināt sadarbību rūpnieciskās
 pētniecības jomā.
 (4) Komisija 2012. gada
 aprīlī iesniedza Eiropas Parlamentam un Padomei ziņojumu par
 kopīgās programmas Eurostars starpposma novērtējumu[22], ko divus gadus pēc
 programmas darbības sākuma veica neatkarīgu ekspertu grupa.
 Eksperti kopumā atzina, ka programma Eurostars atbilst
 izvirzītajiem mērķiem un sniedz pievienoto vērtību
 pētniecībā iesaistītajiem Eiropas mazajiem un vidējiem
 uzņēmumiem (turpmāk “MVU”) un ka tā jāturpina arī
 pēc 2013. gada. Tika sniegti vairāki ieteikumi uzlabojumiem,
 galvenokārt attiecībā uz vajadzību turpināt valstu
 programmu savstarpējo integrāciju un uzlabot darbības
 rezultativitāti, lai nodrošinātu īsāku līgumu
 slēgšanas procesu un uzlabotu procedūru pārredzamību.
 (5) Būtu
 jāpiemēro MVU definīcija, kas noteikta Komisijas 2003. gada
 6. maija Ieteikumā 2003/361/EK par mikrouzņēmumu un
 mazo un vidējo uzņēmumu definīciju[23].
 (6) Saskaņā ar
 Padomes 2013. gada ... Lēmumu 2013/.../ES, ar ko izveido īpašo
 programmu, ar kuru īsteno Pētniecības un inovācijas
 pamatprogrammu 2014.—2020. gadam “Apvārsnis 2020”[24], atbalstu var piešķirt
 pasākumam, kura pamatā ir kopīgā programma Eurostars
 un ar kuru šī programma tiek pārorientēta atbilstīgi
 starpposma novērtējumā minētajiem aspektiem.
 (7) Programma Eurostars-2
 (turpmāk “programma Eurostars-2”), kas saskaņota ar
 stratēģiju “Eiropa 2020”, saistīto pamatiniciatīvu
 “Inovācijas savienība”[25]
 un “Stiprāka Eiropas Pētniecības telpas partnerība
 izcilībai un izaugsmei”[26],
 tiks īstenota ar mērķi atbalstīt pētniecībā
 iesaistītos MVU, piešķirot līdzfinansējumu šo
 uzņēmumu uz tirgu orientētajiem pētniecības projektiem
 jebkurā jomā. Gan pati par sevi, gan kopā ar pamatprogrammas
 “Apvārsnis 2020” mērķī “Vadošās tehnoloģijas
 un pamattehnoloģijas” iekļautajiem pasākumiem tā
 veicinās šīs pamatprogrammas daļā “Vadošā loma
 rūpniecībā” noteikto mērķu sasniegšanu, lai
 paātrinātu tādu tehnoloģiju attīstību un
 jauninājumu izstrādi, uz kuriem nākotnē tiks balstīta
 uzņēmējdarbība, un palīdzētu novatoriskajiem
 Eiropas MVU kļūt par vadošajiem pasaules uzņēmumiem.
 Salīdzinājumā ar iepriekšējo programmu Eurostars
 programmai Eurostars-2 atbilstīgi pētniecībā
 iesaistīto MVU interesēm jācenšas saīsināt
 finansējuma piešķiršanas process, jāstiprina integrācija un
 arī jāsamazina administrācija un jāuzlabo tās pārredzamība
 un efektivitāte.
 (8) Eureka ministru
 konferencē Budapeštā 2012. gada 22. jūnijā tika
 apstiprināta programmas Eurostars-2 stratēģiskā
 vīzija (turpmāk “Budapeštas dokuments”). Ministri
 apņēmās sniegt atbalstu kopīgās programmas Eurostars
 turpināšanai pēc tās termiņa beigām
 2013. gadā līdz pamatprogrammas “Apvārsnis 2020”
 termiņa beigām. Tas izpaudīsies kā pastiprināta
 partnerība attiecībā uz kopīgās programmas Eurostars
 starpposma novērtējumā sniegtajiem ieteikumiem. Budapeštas
 dokumentā noteikti divi galvenie programmas Eurostars-2
 mērķi. Pirmkārt, strukturālais mērķis, kas paredz
 pastiprināt valstu pētniecības programmu sinhronizāciju un
 pielīdzināšanu finansēšanas jomā, kas ir centrālais
 elements, lai dalībvalstis spētu īstenot Eiropas
 Pētniecības telpu. Otrkārt, saturiskais mērķis, kas
 paredz atbalstīt pētniecībā iesaistītos MVU, kuri
 iesaistās starptautiskos pētniecības un inovācijas
 projektos. Budapeštas dokumentā Savienība ir aicināta
 piedalīties programmā Eurostars-2.
 (9) Iesaistītās
 valstis plāno finansiāli atbalstīt programmas Eurostars-2
 īstenošanu visā tās darbības laikā (no 2014. gada
 līdz 2024. gadam).
 (10) Būtu jānosaka augšējā
 robeža attiecībā uz finanšu ieguldījumu, ko Savienība veiks
 programmā Eurostars-2 pamatprogrammas “Apvārsnis 2020”
 darbības laikā. Šajā maksimālajā apjomā
 Savienības ieguldījumam jāatbilst vienai trešdaļai no
 iesaistīto valstu veiktā ieguldījuma, lai nodrošinātu
 kritisko masu, kas nepieciešama, lai apmierinātu to projektu
 pieprasījumu, kuriem var piešķirt finanšu atbalstu, sasniegtu
 ievērojamu sviras efektu un nodrošinātu iesaistīto valstu
 pētniecības programmu ciešāku integrāciju.
 (11) Saskaņā ar pamatprogrammas
 “Apvārsnis 2020” mērķiem jebkurai dalībvalstij un
 jebkurai valstij, kas saistīta ar pamatprogrammu
 “Apvārsnis 2020”, būtu jābūt tiesīgai
 piedalīties programmā Eurostars-2.
 (12) Savienības finanšu
 ieguldījums būtu jāsaista ar iesaistīto valstu
 oficiālu apņemšanos nodrošināt finansējumu programmas Eurostars-2
 īstenošanai un ar šo apņemšanos izpildi. Programmā Eurostars-2
 paredzētais finanšu atbalsts galvenokārt sniedzams dotāciju
 veidā tiem projektiem, kas atlasīti, pamatojoties uz programmas Eurostars-2
 īstenotajiem uzaicinājumiem iesniegt priekšlikumus. Lai
 izpildītu programmas Eurostars-2 mērķus,
 iesaistītās valstis nodrošina pietiekamu finanšu ieguldījumu,
 lai būtu iespējams piešķirt finansējumu
 pienācīgam katrā uzaicinājumā atlasīto priekšlikumu
 skaitam.
 (13) Lai būtu
 iespējams kopīgi īstenot programmu Eurostars-2, ir
 nepieciešama īstenošanas struktūra. Iesaistītās valstis ir
 vienojušās par to, ka minētās programmas īstenošanas
 struktūra būs Eureka sekretariāts (turpmāk “ESE”).
 ESE ir starptautiska bezpeļņas apvienība, kas darbojas
 saskaņā ar Beļģijas tiesību aktiem un kopš
 2008. gada ir atbildīga par programmas Eurostars
 īstenošanu. ESE ir atbildīgs ne tikai par programmas Eurostars
 īstenošanu — vienlaikus tas ir arī Eureka iniciatīvas
 sekretariāts, kam ir sava vadība, kas saistīta ar programmā
 Eurostars neietilpstošo Eureka projektu pārvaldību.
 Savienība, ko pārstāv Komisija, ir viena no Eureka
 iniciatīvas dibinātājām un Eureka sekretariāta
 apvienības pilntiesīga dalībniece.
 (14) Lai sasniegtu programmas Eurostars-2
 mērķus, ESE būtu jāuztic priekšlikumu iesniegšanas
 uzaicinājumu organizēšana, atbilstības kritēriju
 pārbaude, salīdzinošā novērtēšana, projektu atlase un
 uzraudzība, kā arī Savienības finansiālā
 ieguldījuma sadale. Priekšlikumi būtu centralizēti
 jānovērtē neatkarīgiem ārējiem ekspertiem
 pēc priekšlikumu iesniegšanas uzaicinājumos noteikto termiņu
 beigām, ESE uzņemoties atbildību par šo ekspertu darbu.
 Piešķirot finansējumu no Savienības un iesaistīto valstu
 finanšu ieguldījumiem, iesaistītajām valstīm būtu
 jāņem vērā projektu sarindojuma saraksts.
 (15) Kopumā programmai
 būtu ievērojami jāveicina valstu pētniecības un
 inovāciju programmu saskaņotības un sinhronizācijas
 turpmāka attīstība kā patiesi kopīgai programmai, ko
 raksturo ciešāka zinātniskā, organizatoriskā un
 finansiālā sinhronizācija. Ciešāka zinātniskā
 sinhronizācija būtu jāpanāk, kopīgi nosakot un
 īstenojot pasākumus, un tai būtu jānodrošina, ka tiek
 atlasīti labākie projekti, kuriem piemīt liela ietekme.
 Pārvaldības integrācijai būtu vēl vairāk
 jāuzlabo darbības izcilība un pārskatatbildība
 programmā. Ciešāka finansiālā integrācija būtu
 jābalsta uz programmā Eurostars-2 iesaistīto valstu
 pienācīgu kopējo un ikgadējo finanšu ieguldījumu un
 augstāku sinhronizācijas pakāpi valstu līmenī. Tas
 būtu jāpanāk, pakāpeniski saskaņojot valstu
 finansēšanas noteikumus.
 (16) Savienības finanšu
 ieguldījums būtu jāpārvalda saskaņā ar pareizas
 finanšu pārvaldības principu un netiešās pārvaldības
 noteikumiem, kas izklāstīti Eiropas Parlamenta un Padomes
 2012. gada 25. oktobra Regulā (ES, Euroatom) Nr. 966/2012
 par finanšu noteikumiem, ko piemēro Savienības vispārējam
 budžetam[27],
 un Komisijas 2012. gada 29. oktobra Deleģētajā
 regulā (ES) Nr. 1268/2012 par Regulas (ES, Euratom) Nr. 966/2012
 piemērošanas noteikumiem[28].
 (17) Lai aizsargātu
 Savienības finansiālās intereses, Komisijai būtu
 jābūt tiesīgai samazināt, apturēt vai izbeigt
 Savienības finanšu ieguldījumu programmā Eurostars-2, ja
 minētā programma tiek īstenota neatbilstoši, nepilnīgi vai
 novēloti vai ja iesaistītās valstis neveic finanšu
 ieguldījumu, neveic to pilnā apmērā vai kavējas ar
 tā veikšanu. Šīs tiesības būtu jānosaka
 deleģēšanas nolīgumā, kas jānoslēdz starp
 Savienību un ESE.
 (18) Dalību netiešajos
 pasākumos, kuriem piešķirts finansējums no programmas Eurostars-2,
 reglamentē Eiropas Parlamenta un Padomes 2013. gada ... Regula
 (ES) Nr. .../2013, ar ko paredz dalības un pētījumu
 rezultātu izplatīšanas noteikumus attiecībā uz
 Pētniecības un inovācijas pamatprogrammu 2014.—2020. gadam “Apvārsnis
 2020”[29].
 Tomēr, ņemot vērā specifiskas programmas Eurostars-2
 darbības vajadzības, ir jāparedz atkāpes no
 minētās regulas (Dalības un pētījumu rezultātu
 izplatīšanas noteikumi pamatprogrammā “Apvārsnis 2020”)
 saskaņā ar tās 1. panta 3. punktu.
 (19) Lai atvieglinātu to
 MVU dalību, kuri ir vairāk pieraduši izmantot valsts kanālus un
 citā gadījumā pētniecības darbības veiktu tikai
 savās valstīs, programmas Eurostars-2 finanšu ieguldījums
 būtu jāsniedz saskaņā ar šiem uzņēmumiem labi
 zināmiem attiecīgo valstu programmu noteikumiem, un tas būtu
 jāīsteno, pamatojoties uz šo valstu iestāžu tieši
 pārvaldītiem finansēšanas nolīgumiem un apvienojot
 Savienības finansējumu ar atbilstīgo valsts finansējumu.
 Tāpēc būtu jāparedz atkāpes no Regulas
 (ES) Nr. ...(Dalības un pētījumu rezultātu
 izplatīšanas noteikumi attiecībā uz pamatprogrammu
 “Apvārsnis 2020”) 14. panta 5. punkta, 16. panta
 1. punkta, 19. panta (1., 5.–7. punkta) un 22.–28. panta.
 (20) Būtu jāveic
 programmā Eurostars-2 piešķirtā Savienības
 finansējuma saņēmēju revīzija saskaņā ar
 Eiropas Parlamenta un Padomes 2013. gada ... Regulu
 (ES) Nr. .../2013 [Pamatprogramma “Apvārsnis 2020”].
 (21) Savienības finansiālās
 intereses būtu jāaizsargā, piemērojot samērīgus
 pasākumus visā izdevumu ciklā, tostarp pārkāpumu novēršanu,
 atklāšanu un izmeklēšanu, zaudēto, nepareizi izmaksāto vai
 nepareizi izmantoto finanšu līdzekļu piedziņu un vajadzības
 gadījumā arī administratīvus sodus vai naudas sodus saskaņā
 ar Regulu (ES, Euratom) Nr. 966/2012.
 (22) Komisijai būtu
 jāveic starpposma novērtējums, jo īpaši vērtējot
 programmas Eurostars-2 kvalitāti un efektivitāti un noteikto
 mērķu izpildes rezultātus, kā arī gala
 novērtējums, un jāsagatavo ziņojums par šiem
 novērtējumiem.
 (23) Pēc Komisijas
 pieprasījuma ESE un iesaistītajām valstīm būtu
 jāiesniedz Komisijai jebkura informācija, kas tai nepieciešama
 iekļaušanai programmas Eurostars-2 novērtējuma
 ziņojumos.
 (24) Šā lēmuma
 mērķus, proti, atbalstīt pētniecības jomā
 intensīvi iesaistīto MVU starptautiskos pētniecības
 pasākumus un veicināt valstu pētniecības finansēšanas
 programmu integrāciju, saskaņošanu un sinhronizāciju,
 dalībvalstis nevar pienācīgi īstenot starptautiskas
 dimensijas un valstu programmu savstarpējas papildināmības un
 savietojamības trūkuma dēļ, tāpēc tos
 iespējams labāk īstenot Savienības līmenī,
 ņemot vērā šajā līmenī īstenoto
 pasākumu apmēru un radīto ietekmi, Savienība var
 pieņemt pasākumus saskaņā ar subsidiaritātes principu,
 kā noteikts Līguma par Eiropas Savienību 5. pantā.
 Saskaņā ar proporcionalitātes principu atbilstoši
 minētajā pantā noteiktajam šis lēmums nepārsniedz to,
 kas nepieciešams, lai sasniegtu šos mērķus,
 IR PIEŅĒMUSI ŠO
 LĒMUMU.
 1. pants
 Priekšmets
 Šis lēmums reglamentē Savienības
 dalību otrajā pētniecības un izstrādes programmā,
 ko kopīgi īsteno vairākas dalībvalstis ar mērķi
 atbalstīt mazo un vidējo uzņēmumu (MVU) īstenoto
 pētniecību (turpmāk “programma Eurostars-2”), un nosaka Savienības dalības
 nosacījumus.
 2. pants
 Definīcijas
 Šajā lēmumā piemēro
 šādas definīcijas:
 1) “MVU” ir mikrouzņēmumi,
 mazie un vidējie uzņēmumi, kā definēts Komisijas 2003. gada
 6. maija Ieteikumā 2003/361/EK;
 2) “pētniecībā
 iesaistīts MVU” ir MVU, kas pētniecības un izstrādes
 pasākumos atkārtoti iegulda vismaz 10 % no sava apgrozījuma
 vai velta šādiem pasākumiem vismaz 10 % no pilnslodzes
 ekvivalenta vienībām.
 3. pants
 Mērķi
 Programmai Eurostars-2 ir
 šādi mērķi:
 1) veicināt
 pētniecības pasākumus, kas atbilst šādiem
 nosacījumiem:
 a) pasākumi tiek īstenoti
 pētniecībā iesaistītu MVU savstarpējā
 starptautiskā sadarbībā vai šādu MVU starptautiskā
 sadarbībā ar citiem inovācijas ķēdes dalībniekiem
 (piemēram, ar universitātēm, pētniecības
 organizācijām),
 b) paredzams, ka pasākuma
 rezultāti tiks laisti tirgū divu gadu laikā pēc
 pasākuma pabeigšanas;
 2) uzlabot publiskā
 finansējuma pieejamību Eiropā esošajiem MVU un šā
 finansējuma efektivitāti un lietderību, veicot iesaistīto
 valstu finansēšanas mehānismu pielīdzināšanu,
 saskaņošanu un sinhronizāciju;
 3) veicināt tādu MVU
 dalību, kuriem nav iepriekšējas pieredzes starptautiskās pētniecības
 jomā.
 4. pants
 Dalība programmā Eurostars-2
 1. Savienība
 piedalās programmā Eurostars-2, ko kopīgi īsteno
 Beļģija, Bulgārija, Čehijas Republika, Dānija,
 Vācija, Igaunija, Īrija, Grieķija, Spānija, Francija,
 Horvātija, Itālija, Kipra, Latvija, Lietuva, Luksemburga,
 Ungārija, Malta, Nīderlande, Austrija, Polija, Portugāle,
 Rumānija, Slovēnija, Slovākija, Somija, Zviedrija un
 Apvienotā Karaliste, kā arī Islande, Izraēla,
 Norvēģija, Šveice un Turcija (turpmāk “iesaistītās
 valstis”), saskaņā ar šā lēmuma nosacījumiem.
 2. Jebkura cita
 dalībvalsts un jebkura cita valsts, kura saistīta ar
 pētniecības un izstrādes pamatprogrammu 2014.—2020. gadam
 “Apvārsnis 2020”, kas izveidota ar Regulu (ES) Nr. .../2013 ...
 (turpmāk “pamatprogramma “Apvārsnis 2020””), var
 piedalīties programmā Eurostars-2, ja tā izpilda šā
 lēmuma 6. panta 1. punkta c) apakšpunktā minēto
 nosacījumu. Dalībvalstis un asociētās valstis, kas izpilda
 minēto nosacījumu, saistībā ar šo lēmumu
 uzskatāmas par iesaistītajām valstīm.
 5. pants
 Savienības
 finanšu ieguldījums
 1. Maksimālais Savienības
 finanšu ieguldījums, tostarp EBTA apropriācijas, programmā Eurostars-2
 ir EUR 287 miljoni[30].
 Minēto ieguldījumu izmaksā no apropriācijām, kas
 Savienības vispārējā budžetā piešķirtas
 attiecīgajām daļām Īpašajā programmā, ar
 kuru īsteno pamatprogrammu “Apvārsnis 2020” un kura izveidota ar
 Lēmumu Nr. ... /2013/ES, saskaņā ar Regulas (ES, Euratom)
 Nr. 966/2012 58. panta 1. punkta c) apakšpunkta vi) daļu
 un 60. un 61. pantu.
 2. Savienības
 ieguldījums atbilst vienai trešajai daļai no iesaistīto valstu
 ieguldījuma, kas minēts 7. panta 1. punkta
 a) apakšpunktā, taču nepārsniedz 1. punktā
 noteikto maksimālo summu. Tas paredzēts administratīvo un
 darbības izmaksu segšanai.
 3. Programmas Eurostars-2
 administratīvo izmaksu segšanai drīkst izmantot ne vairāk
 kā 2 % no Savienības finanšu ieguldījuma. Visas
 pārējās administratīvās izmaksas, kas nepieciešamas
 programmas Eurostars-2 īstenošanai, sedz iesaistītās
 valstis.
 6. pants
 Nosacījumi Savienības finanšu ieguldījuma veikšanai
 1. Savienības finanšu
 ieguldījumu veic, ja ir izpildīti šādi nosacījumi:
 a) iesaistītās valstis ir
 pierādījušas, ka tās ir izveidojušas programmu Eurostars-2
 saskaņā ar 3. pantā noteiktajiem mērķiem;
 b) iesaistītās valstis vai to
 izraudzītas organizācijas ir izraudzījušās Eureka
 sekretariātu AISBL (turpmāk “ESE”) par struktūru,
 kas būs atbildīga par programmas Eurostars-2 īstenošanu
 un Savienības finanšu ieguldījuma saņemšanu, piešķiršanu un
 uzraudzību;
 c) katra iesaistītā valsts ir
 apņēmusies piedalīties programmas Eurostars-2
 finansēšanā;
 d) ESE ir pierādījusi
 spēju īstenot programmu Eurostars-2, tostarp saņemt
 Savienības finanšu ieguldījumu, piešķirt finanšu
 līdzekļus no šā ieguldījuma un uzraudzīt to
 izlietojumu Savienības budžeta netiešās pārvaldības shēmā
 saskaņā ar Regulas (ES, Euratom) Nr. 966/2012 58., 60. un
 61. pantu;
 e) ir izveidots programmas Eurostars-2
 pārvaldības modelis saskaņā ar II pielikumu.
 2. Programmas Eurostars-2
 īstenošanas laikā Savienības ieguldījumu veic, ja ir
 izpildīti arī šādi nosacījumi:
 a) ESE darbība atbilst
 šā lēmuma 3. pantā izvirzītajiem programmas Eurostars-2
 mērķiem, un tas īsteno I pielikumā noteiktos
 pasākumus saskaņā ar 8. pantā minētajiem
 dalības un pētījumu rezultātu izplatīšanas
 noteikumiem;
 b) tiek uzturēts atbilstošs un
 efektīvs pārvaldības modelis saskaņā ar
 II pielikumu;
 c) ESE ievēro Regulas (ES,
 Euratom) Nr. 966/2012 60. panta 5. punktā noteiktās
 ziņošanas prasības;
 d) iesaistītās valstis faktiski
 veic maksājumus visiem to programmas Eurostars-2 projektu dalībniekiem,
 kas atlasīti minētās programmas uzaicinājumos iesniegt
 priekšlikumus, tādējādi izpildot 1. punkta
 c) apakšpunktā noteiktās saistības;
 e) finansējums programmas Eurostars-2
 projektiem no valstu budžeta līdzekļiem un Savienības finanšu
 ieguldījuma tiek piešķirts saskaņā ar projektu sarindojuma
 sarakstu;
 f) novērojami skaidri uzlabojumi
 zinātniskās, organizatoriskās un finanšu integrācijas
 jomā, par ko liecina obligāto sasniedzamo darbības
 rezultātu mērķu un atskaites punktu noteikšana programmas Eurostars-2
 īstenošanai.
 7. pants
 Iesaistīto valstu ieguldījums
 1. Iesaistīto valstu
 ieguldījumu veido šādi finanšu ieguldījumi:
 a) līdzfinansējums,
 galvenokārt dotāciju veidā, atlasītiem programmas Eurostars-2
 projektiem;
 b) finanšu ieguldījums to programmas
 Eurostars-2 administratīvo izmaksu segšanai, kuras atbilstīgi
 5. panta 3. punktam netiek segtas no Savienības
 ieguldījuma.
 2. Katra iesaistītā
 valsts izraugās valsts finansēšanas struktūru, kas
 administrēs finansiālā atbalsta sniegšanu šīs valsts programmas
 Eurostars-2 dalībniekiem saskaņā ar 8. pantu.
 8. pants
 Dalības
 un pētījumu rezultātu izplatīšanas noteikumi
 1. Saistībā ar
 Regulu (ES) Nr. ... [Dalības un pētījumu rezultātu
 izplatīšanas noteikumi attiecībā uz pamatprogrammu
 “Apvārsnis 2020”] ESE uzskatāms par finansēšanas
 struktūru.
 3. Atkāpjoties no
 Regulas (ES) Nr. ... [Dalības un pētījumu
 rezultātu izplatīšanas noteikumi attiecībā uz
 pamatprogrammu “Apvārsnis 2020”] 14. panta 5. punkta, ESE
 pārbauda visu pieteikuma iesniedzēju finansiālās spējas.
 4. Atkāpjoties no
 Regulas (ES) Nr. ... [Dalības un pētījumu
 rezultātu izplatīšanas noteikumi attiecībā uz
 pamatprogrammu “Apvārsnis 2020” ] 16. panta 1. punkta,
 dotāciju nolīgumus ar netiešās darbības
 saņēmējiem paraksta attiecīgās valstu
 finansēšanas struktūras.
 5. Atkāpjoties no
 Regulas (ES) Nr. ... [Dalības un pētījumu
 rezultātu izplatīšanas noteikumi attiecībā uz
 pamatprogrammu “Apvārsnis 2020”] 19. panta 1. punkta,
 5.–7. punkta un 22.–28. panta, iesaistīto valstu programmu
 finansēšanas noteikumus piemēro valstu finansēšanas
 struktūru administrētajām dotācijām.
 9. pants
 Programmas
 Eurostars-2 īstenošana
 1. Programmu Eurostars-2
 īsteno, pamatojoties uz gada darba plāniem.
 6. Programmas Eurostars-2
 finansiālais atbalsts dalībniekiem tiek sniegts galvenokārt
 dotāciju veidā pēc priekšlikumu iesniegšanas
 uzaicinājumiem.
 10. pants
 Nolīgumi starp Savienību un ESE
 1. Ja
 ESE ex ante izvērtēšanā, kas veikta
 saskaņā ar Regulas (ES, Euratom) Nr. 966/2012 61. panta
 1. punktu, ir iegūti pozitīvi rezultāti, Komisija Savienības
 vārdā noslēdz ar ESE deleģēšanas nolīgumu
 un nolīgumus par finanšu līdzekļu ikgadēju
 pārskaitīšanu.
 2. Šā panta
 1. punktā minēto deleģēšanas nolīgumu
 noslēdz saskaņā ar Regulas (ES, Euratom) Nr. 966/2012
 58. panta 3. punktu un 60. un 61. pantu un Deleģētās
 regulas (ES) Nr. 1268/2012 40. pantu. Papildus tajā nosaka:
 a) prasības ESE
 attiecībā uz Lēmuma (ES) Nr. ... [Īpašā programma,
 ar ko īsteno pamatprogrammu “Apvārsnis 2020”] II pielikumā
 noteiktajiem darbības rezultātu rādītājiem;
 b) prasības attiecībā uz ESE
 ieguldījumu uzraudzībā, kas noteikta Lēmuma (ES) Nr. ...
 [Īpašā programma, ar ko īsteno pamatprogrammu
 “Apvārsnis 2020”] III pielikumā;
 c) īpašos darbības
 rezultātu rādītājus attiecībā uz ESE
 darbību;
 d) prasības, kas ESE jāievēro,
 sniedzot informāciju par administratīvajām izmaksām un ziņojot
 par programmas Eurostars-2 īstenošanas skaitliskajiem
 rādītājiem;
 e) kārtību, kādā
 sniedzami dati, kas nepieciešami, lai nodrošinātu, ka Komisija spēj
 izpildīt savas izplatīšanas un ziņošanas saistības;
 f) ESE pienākumu
 parakstīt divpusējus nolīgumus ar valstu finansēšanas
 struktūrām pirms Savienības finanšu ieguldījuma
 pārskaitīšanas, nosakot obligātos sasniedzamos darbības
 rezultātu mērķus un atskaites punktus attiecībā uz
 programmas Eurostars-2 īstenošanu.
 11. pants
 Savienības
 finanšu ieguldījuma izbeigšana, samazināšana vai apturēšana
 1. Ja programma Eurostars-2
 netiek īstenota vai tiek īstenota neatbilstoši, nepilnīgi vai
 novēloti, Komisija var izbeigt, proporcionāli samazināt vai
 apturēt Savienības finanšu ieguldījumu atbilstīgi
 programmas Eurostars-2 faktiskajai īstenošanas gaitai.
 7. Ja iesaistītās
 valstis nepiedalās programmas Eurostars-2 finansēšanā vai
 piedalās finansēšanā nepilnīgi vai novēloti, Komisija
 var izbeigt, proporcionāli samazināt vai apturēt Savienības
 finanšu ieguldījumu, ņemot vērā finansējuma apjomu, ko
 programmas Eurostars-2 īstenošanas vajadzībām
 piešķīrušas iesaistītās valstis.
 12. pants
 Ex post
 revīzijas
 1. ESE nodrošina, lai attiecīgās
 valstu finansēšanas struktūras veiktu netiešo darbību izdevumu ex post
 revīzijas saskaņā ar Regulas (ES) Nr. ... [pamatprogramma
 “Apvārsnis 2020”] 23. pantu.
 8. Komisija var nolemt pati
 veikt 1. punktā minētās revīzijas.
 13. pants
 Savienības
 finansiālo interešu aizsardzība
 1. Komisija veic atbilstošus
 pasākumus, lai nodrošinātu, ka, īstenojot saskaņā ar
 šo lēmumu finansētās darbības, Savienības
 finansiālās intereses tiek aizsargātas, piemērojot
 aizsargpasākumus pret krāpšanu, korupciju un jebkādām
 citām nelikumīgām darbībām, veicot efektīvas
 pārbaudes un, ja ir konstatēti pārkāpumi, piedzenot
 nepamatoti izmaksātās summas un attiecīgā
 gadījumā piemērojot iedarbīgus, samērīgus un
 preventīvus administratīvos sodus un naudas sodus.
 2. ESE nodrošina
 Komisijas darbiniekiem, citām Komisijas pilnvarotām personām un
 arī Revīzijas palātai pieeju tās telpām un
 ēkām, un visai informācijai, tostarp elektroniskajai
 informācijai, kas nepieciešama revīziju veikšanai.
 9. Eiropas Birojs
 krāpšanas apkarošanai (OLAF) var veikt izmeklēšanu, tostarp
 pārbaudes un apskates uz vietas, saskaņā ar Padomes Regulas (Euratom,
 EK) Nr. 2185/96[31]
 un Eiropas Parlamenta un Padomes Regulas (EK) Nr. 1073/1999[32] noteikumiem un
 procedūrām, lai noteiktu, vai notikusi krāpšana, korupcija vai
 jebkāda cita nelikumīga darbība, kas skar Savienības finansiālās
 intereses, saistībā ar nolīgumu, lēmumu vai līgumu,
 kas finansēts, pamatojoties uz šo lēmumu.
 4. Līgumos,
 dotāciju nolīgumos un dotāciju lēmumos, kas izriet no
 šā lēmuma īstenošanas, iekļauj noteikumus, ar kuriem
 Komisijai, Revīzijas palātai, OLAF un ESE tiek skaidri
 piešķirtas tiesības veikt šādas revīzijas un
 izmeklēšanu atbilstīgi to attiecīgajai kompetencei.
 5. Īstenojot programmu Eurostars-2,
 iesaistītās valstis veic visus likumdošanas, regulējošus,
 administratīvus vai cita veida pasākumus, kas nepieciešami, lai
 aizsargātu Savienības finansiālās intereses, jo īpaši,
 lai nodrošinātu, ka tiek pilnīgi piedzītas visas summas, kas Savienībai
 pienākas saskaņā ar Regulu (ES, Euratom) Nr. 966/2012 un
 Deleģēto regulu (ES) Nr. 1268/2012.
 14. pants
 Informācijas
 paziņošana
 1. Pēc Komisijas
 pieprasījuma ESE nosūta visu informāciju, kas
 nepieciešama, lai sagatavotu 15. pantā minētos ziņojumus.
 10. Iesaistītās
 valstis ar ESE starpniecību sniedz Komisijai informāciju, ko
 Eiropas Parlaments, Padome vai Revīzijas palāta ir pieprasījusi
 attiecībā uz programmas Eurostars-2 finanšu
 pārvaldību.
 11. Komisija iekļauj
 2. punktā minēto informāciju 15. pantā
 minētajos ziņojumos.
 15. pants
 Novērtēšana
 1. Komisija līdz
 2017. gada 31. decembrim veic programmas Eurostars-2
 starpposma novērtēšanu. Komisija sagatavo ziņojumu par šo
 novērtējumu un iekļauj tajā savus secinājumus un
 novērojumus. Komisija līdz 2018. gada 30. jūnijam
 nosūta šo ziņojumu Eiropas Parlamentam un Padomei.
 2. Kad beidzas
 Savienības dalība programmā Eurostars-2, taču ne
 vēlāk kā 2022. gada 31. decembrī, Komisija veic
 programmas Eurostars-2 gala novērtēšanu. Komisija sagatavo
 ziņojumu par šo novērtējumu un iekļauj tajā
 novērtējuma rezultātus. Komisija nosūta šo ziņojumu
 Eiropas Parlamentam un Padomei.
 16. pants
 Stāšanās
 spēkā
 Šis lēmums stājas spēkā
 divdesmitajā dienā pēc tā publicēšanas Eiropas
 Savienības Oficiālajā Vēstnesī.
 17. pants
 Adresāti
 Šis lēmums ir adresēts
 dalībvalstīm.
 Briselē,
 Eiropas Parlamenta
 vārdā — Padomes vārdā –
 priekšsēdētājs priekšsēdētājs
 I PIELIKUMS
 ĪSTENOŠANA
 1. ESE pastāvīgi
 organizē atklātos uzaicinājumus iesniegt priekšlikumus ar
 stingri noteiktiem termiņiem finansiālā atbalsta
 piešķiršanai netiešo darbību veikšanai.
 2. Pieteikumu iesniedzēji
 projektu pieteikumus iesniedz ESE kā vienotam kontaktpunktam.
 3. Pēc priekšlikumu
 iesniegšanas uzaicinājuma beigām ESE centralizēti veic
 atbilstības pārbaudi, pamatojoties uz gada darba plānā
 noteiktajiem atbilstības kritērijiem. Iesaistītās valstis
 nevar pievienot atšķirīgus vai papildu atbilstības
 kritērijus.
 4. ESE pārbauda
 dalībnieku finansiālās spējas atbilstīgi vienotiem,
 skaidriem un pārredzamiem noteikumiem.
 5. Atbilstošos priekšlikumus
 centralizēti novērtē un sarindo neatkarīgu ārējo
 ekspertu grupa saskaņā ar Regulas (ES) Nr. ... (Dalības un
 pētījumu rezultātu izplatīšanas noteikumi attiecība uz
 pamatprogrammu “Apvārsnis 2020”) 14. panta 1. punktu un
 pārredzamām procedūrām.
 6. ESE nodrošina
 novērtēšanas pārbaudes procedūras saskaņā ar
 Regulas (ES) Nr. ... (Dalības un pētījumu rezultātu
 izplatīšanas noteikumi attiecība uz pamatprogrammu “Apvārsnis
 2020”) 15. pantu.
 7. Finanšu līdzekļi no
 valstu budžetiem programmas Eurostars-2 projektiem jāpiešķir
 saskaņā ar sarindojuma sarakstu, ko kā vienotu veselumu
 apstiprina II pielikumā minētā programmas Eurostars-2
 augsta līmeņa grupa.
 8. Kad sarindojuma saraksts ir
 apstiprināts, katra iesaistītā valsts ar valsts
 finansēšanas struktūras starpniecību piešķir
 finansējumu tiem saviem dalībniekiem, kuru projekti ir
 izraudzīti finansējuma piešķiršanai, darot visu iespējamo,
 lai nodrošinātu, ka finansējums tiek piešķirts 50 visaugstāk
 novērtētajiem projektiem un vismaz 50—75 % projektu, kuri ir
 pārsnieguši noteiktos sliekšņus. Dalībniekam piešķiramo
 finanšu līdzekļu summu aprēķina saskaņā ar
 programmā Eurostars-2 iesaistītās valsts programmas
 finansēšanas noteikumiem. ESE pārskaita Savienības
 finanšu ieguldījumu valstu finansēšanas struktūrām ar
 noteikumu, ka minētās struktūras ir veikušas savu finanšu
 ieguldījumu projektos.
 9. Finansējumu piešķir
 visiem atbilstošajiem dalībniekiem, kuri piedalās centralizēti
 atlasītā projektā. Finansiālo atbalstu centralizēti
 atlasīto projektu dalībniekiem valstu finansēšanas
 struktūras piešķir, ievērojot vienlīdzīgas attieksmes,
 pārredzamības un līdzfinansējuma principus.
 10. ESE ir atbildīga par
 priekšlikumu novērtēšanu, valstu finansēšanas struktūru
 informēšanu, sinhronizācijas procesa koordināciju, projektu
 uzraudzību, šajā nolūkā pamatojoties uz minēto
 struktūru sniegto informāciju par attiecīgo projektu un veikto
 revīziju rezultātiem, un par ziņošanu Komisijai, nodrošinot
 īsu dotācijas piešķiršanas procesu. Tas
 arī veic nepieciešamos pasākumus, lai veicinātu programmā Eurostars-2
 veiktā Savienības ieguldījuma atzīšanu gan pašā
 programmā, gan atsevišķos projektos. Tas veicina šāda
 ieguldījuma pienācīgu atpazīstamību, iekļaujot
 pamatprogrammas “Apvārsnis 2020” logotipu visās ar programmu Eurostars-2
 saistītajās publikācijās, tostarp drukātajās un
 elektroniskajās publikācijās.
 11. ESE noslēdz programmas
 Eurostars-2 divpusējos nolīgumus ar valstu finansēšanas
 struktūrām. Porrgrammas Eurostars-2 divpusējos
 nolīgumos nosaka līgumslēdzēju pušu pienākumus atbilstīgi
 minētās programmas noteikumiem, mērķiem un īstenošanas
 veidiem. Porrgrammas Eurostars-2 divpusējos nolīgumos
 iekļauj noteikumus, kas reglamentē Savienības ieguldījuma
 pārskaitīšanu un nosaka obligāti sasniedzamos darbības
 izpildes mērķus un valstu programmu ciešākas integrācijas
 un sinhronizācijas atskaites punktus attiecībā uz konkrēto
 valsti, tostarp īsāku dotācijas piešķiršanas procesu
 saskaņā ar [Dalības noteikumiem un] [Finanšu regulu]. Par šiem
 mērķiem un atskaites punktiem vienojas programmas Eurostars-2
 augsta līmeņa grupa, apspriežoties ar Eiropas Komisiju. Porrgrammas Eurostars-2
 divpusējā nolīguma parakstīšana un darbības izpildes
 mērķu un atskaites punktu ievērošana ir priekšnosacījumu
 tam, lai valstu finansēšanas struktūras varētu saņemt
 Savienības ieguldījumu.
 12. Lai veicinātu ciešāku
 integrāciju zinātniskajā, organizatoriskajā un finanšu
 līmenī, starp iesaistītajām valstīm tiek
 organizēti arī sakaru dibināšanas pasākumi un labas prakses
 apmaiņa.
 13. Var izmantot arī tādus
 pasākumus kā starpniecības pasākumi, programmas
 popularizēšana un sakaru dibināšana ar citām
 ieinteresētajām personām (ieguldītājiem,
 pētniecības un inovācijas nodrošinātājiem, starpniekiem),
 lai galvenokārt paplašinātu saņēmēju dalību
 visās iesaistītajās valstīs un iesaistītu tādus
 MVU, kuriem nav pieredzes starptautiskos pētniecības projektos.
 II PIELIKUMS
 PROGRAMMAS EUROSTARS-2
 PĀRVALDĪBA
 1. Programmu Eurostars-2 pārvalda ESE. ESE
 ir starptautiska bezpeļņas apvienība, ko saskaņā ar
 Beļģijas tiesību aktiem (Aisbl) 1997. gadā
 dibināja EUREKA valstis un Eiropas Savienība, kuru
 pārstāvēja Komisija.
 ESE vadītājs
 kā ESE likumīgais pārstāvis ir atbildīgs par
 programmas Eurostars-2 īstenošanu, veicot šādus
 pasākumus:
 (a)
 sagatavojot priekšlikumu iesniegšanas
 uzaicinājumu gada budžetu, centralizēti organizējot apvienotos
 uzaicinājumus iesniegt priekšlikumus un saņemot priekšlikumus kā
 vienotam kontaktpunktam; centralizēti organizējot priekšlikumu
 atbilstības novērtēšanu saskaņā ar vienotiem
 atbilstības un novērtēšanas kritērijiem; centralizēti
 organizējot finansējamo projektu priekšlikumu atlasi, veicot projektu
 uzraudzību un atbilstīgus turpmākos pasākumus;
 saņemot, sadalot un uzraugot Savienības ieguldījumu;
 (b)
 apkopojot valstu finansēšanas
 struktūru sniegto informāciju, kas vajadzīga, lai
 pārskaitītu Savienības ieguldījumu;
 (c)
 popularizējot programmu Eurostars-2;
 (d)
 ziņojot programmas Eurostars-2
 augsta līmeņa grupai un Komisijai par programmu Eurostars-2,
 tostarp par virzību uz ciešāku integrāciju;
 (e)
 informējot Eureka tīklu par
 programmas Eurostars-2 pasākumiem;
 (f)
 parakstot deleģēšanas nolīgumu ar
 Komisiju, divpusējos nolīgumus ar valstu finansēšanas
 struktūrām un līgumus ar ekspertiem, kuri novērtē
 programmas Eurostars-2 pieteikumus;
 (g)
 pieņemot programmas Eurostars-2 gada
 darba plānu pēc tam, kad par to panākta vienošanās ar
 programmas Eurostars-2 augsta līmeņa grupu un Komisiju.
 2. Programmas Eurostars-2 augsta līmeņa grupa,
 kuru veido tie programmā Eurostars-2 iesaistīto valstu
 pārstāvji, kuri ietilpst EUREKA augsta līmeņa
 grupā, pārrauga ar programmu Eurostars-2 saistītās ESE
 darbības, veicot šādus pasākumus:
 (a)
 uzraugot programmas Eurostars-2
 īstenošanu;
 (h)
 ieceļot programmas Eurostars-2
 konsultantu grupas (turpmāk “EKG”) locekļus;
 (i)
 apstiprinot gada darba plānu;
 (j)
 apstiprinot to programmas Eurostars-2
 projektu sarindojuma sarakstu, kuriem tiks piešķirts finansējumus, un
 pieņemot lēmumu par finansējuma piešķiršanu.
 Savienībai, ko pārstāv Komisija,
 Eurostars-2 programmas augsta līmeņa grupā ir
 novērotājas statuss. Komisiju aicina piedalīties sanāksmēs,
 tā saņem visus sanāksmju dokumentus, un tā var
 piedalīties apspriedēs.
 Jebkura EUREKA valsts, kas nav
 iesaistīta programmā Eurostars-2, ir tiesīga
 nosūtīt pārstāvjus uz programmas Eurostars-2 augsta
 līmeņa grupas sanāksmēm novērotāju statusā.
 3. EKG
 veido no EUREKA valstu projektu koordinatoriem (proti, no personām,
 kas attiecīgajā valsts iestādē vai aģentūrā
 nodrošina programmas Eureka/Eurostars praktisku pārvaldību un
 atbild par programmas Eurostars-2 popularizēšanu
 iesaistītajās valstīs). Komisija ir tiesīga
 nosūtīt savus pārstāvjus uz EKG sanāksmēm
 novērotāju statusā. EKG sanāksmes vada ESE.
 EKG konsultē gan ESE, gan
 programmas Eurostars-2 augsta līmeņa grupu par pasākumiem
 saistībā ar minētās programmas īstenošanu.
 4. Valsts
 finansēšanas struktūra atbild par attiecīgās valsts
 dalībniekiem piešķiramā finansiālā atbalsta
 administrēšanu.
 TIESĪBU AKTA PRIEKŠLIKUMA FINANŠU
 PĀRSKATS
 1. PRIEKŠLIKUMA/INICIATĪVAS
 KONTEKSTS
 1.1. Priekšlikuma/iniciatīvas nosaukums
 1.2. Attiecīgās
 politikas jomas ABM/ABB struktūrā
 1.3. Priekšlikuma/iniciatīvas
 būtība
 1.4. Mērķi
 1.5. Priekšlikuma/iniciatīvas
 pamatojums
 1.6. Ilgums
 un finansiālā ietekme
 1.7. Paredzētie
 pārvaldības veidi
 2. PĀRVALDĪBAS
 PASĀKUMI
 2.1. Uzraudzības
 un ziņošanas noteikumi
 2.2. Pārvaldības
 un kontroles sistēma
 2.3. Krāpšanas
 un pārkāpumu novēršanas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 3.2. Paredzamā
 ietekme uz izdevumiem
 3.2.1. Paredzamās
 ietekmes uz izdevumiem kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajām apropriācijām
 3.2.4. Saderība
 ar kārtējo daudzgadu finanšu shēmu
 3.2.5. Trešo
 personu iemaksas
 3.3. Paredzamā ietekme uz ieņēmumiem
 TIESĪBU
 AKTA PRIEKŠLIKUMA FINANŠU PĀRSKATS
 1. PRIEKŠLIKUMA/INICIATĪVAS KONTEKSTS
 5.4. Priekšlikuma/iniciatīvas
 nosaukums
 Savienības
 dalība pētniecības un izstrādes programmā, kuras
 mērķis ir atbalstīt pētniecībā iesaistītus
 mazos un vidējos uzņēmumus un kuru kopīgi īsteno
 vairākas dalībvalstis.
 5.5. Attiecīgās
 politikas jomas ABM/ABB struktūrā[33]
 Pētniecība
 un tehnoloģiskā attīstība:
 Pamatprogramma
 “Apvārsnis 2020” (H2020) – Vadošā loma rūpniecībā
 – Inovācija MVU
 5.6. Priekšlikuma/iniciatīvas
 būtība
 ̈ Priekšlikums/iniciatīva attiecas uz jaunu
 darbību
 ̈ Priekšlikums/iniciatīva attiecas uz jaunu
 darbību, pamatojoties uz izmēģinājuma
 projektu/sagatavošanas darbību[34]
 ý Priekšlikums/iniciatīva attiecas uz esošas
 darbības pagarināšanu
 ̈ Priekšlikums/iniciatīva attiecas uz darbību,
 kas pārveidota jaunā darbībā
 5.7. Mērķi
 5.7.1. Komisijas daudzgadu
 stratēģiskie mērķi, kurus plānots sasniegt ar
 priekšlikumu/iniciatīvu
 Šā
 tiesību akta priekšlikuma vispārējais mērķis ir
 veicināt Eiropas ekonomisko izaugsmi un jaunu darba vietu radīšanu,
 uzlabojot pētniecībā iesaistīto mazo un vidējo
 uzņēmumu (MVU) konkurētspēju un tādējādi
 piedaloties stratēģijas “Eiropa 2020” īstenošanā.
 Šis
 mērķis tiks sasniegts, īstenojot šādas darbības:
 1) veicinot
 uz tirgu orientētus starptautiskus pētniecības pasākumus
 bez tematiskiem ierobežojumiem, ko īsteno pētniecībā
 iesaistīti MVU un kuros tiek izstrādāti jauni tirgum
 paredzēti produkti, procesi un pakalpojumi vai uzlaboti esošie produkti
 procesi un pakalpojumi;
 2) veicinot
 Eiropas Pētniecības telpas (EPT) izveidi un palielinot Eiropā
 publiskā finansējuma pieejamību pētniecībā
 iesaistītajiem MVU un šā finansējuma efektivitāti un
 lietderību, šajā nolūkā saskaņojot un
 sinhronizējot valstu finansējuma piešķiršanas mehānismus.
 5.7.2. Konkrētie
 mērķi un attiecīgās ABM/ABB darbības
 Konkrētais
 mērķis Nr. 3.1. “Inovācija mazajos un vidējos
 uzņēmumos”
 Konkrētais
 mērķis “Inovācija mazos un vidējos uzņēmumos”
 iekļauts prioritātē “Vadošā loma
 rūpniecībā”, lai, paaugstinot inovācijas līmeni MVU,
 risinot šo uzņēmumu dažādas ar inovāciju
 saistītās vajadzības visā inovācijas ciklā
 neatkarīgi no inovācijas veida un tādējādi radot
 vairāk ātri augošus un starptautiskajā līmenī
 aktīvus MVU, veicinātu izaugsmi.
 Kopīgajā
 programmā Eurostars-2 tiks apvienoti Savienības, valstu un
 privātie finansējuma avoti, lai atbalstītu uz tirgu
 orientētu pētniecību, kas tiek īstenota
 pētniecībā iesaistītu MVU izstrādātajos un
 vadītajos starptautiskajos projektos.
 Ar šo
 konkrēto mērķi saistīts mērķis ir programmas Eurostars-2
 izveide un darbība ar pētniecībā iesaistīto MVU
 vadītiem pētniecības un izstrādes projektiem kā
 galveno šīs programmas darbības rezultātu.
 Attiecīgās
 ABM/ABB darbības: 08 – Pētniecība un inovācija.
 5.7.3. Paredzamie rezultāti
 un ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Uzņēmumiem,
 kas piedalās programmas Eurostars projektos, jāspēj
 izstrādāt jaunus produktus, procesus un pakalpojumus un
 ievērojami stiprināt savu konkurētspēju Eiropas un pasaules
 tirgū.
 Paredzamā
 ietekme (to parasti novērtē, kad aprit trīs gadi kopš programmas
 Eurostars projektu beigām) ir apgrozījuma pieaugums
 EUR 10 miljonu apmērā uz katru vienu miljonu eiro, kas
 ieguldīts no publiskā finansējuma, vidēji 25 jaunas
 darbvietas uz katru vienu miljonu eiro no publiskā finansējuma un
 tirgū laisti 3 jauni vai uzlaboti produkti, procesi vai pakalpojumi.
 5.7.4. Rezultātu un ietekmes
 rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus
 Rezultātu
 un ietekmes rādītājus, kas pētniecības un
 inovācijas pamatprogrammā “Apvārsnis 2020” noteikti
 attiecībā uz konkrēto mērķi “Inovācija MVU”,
 uzrauga un Komisiju par šiem rādītājiem katru gadu informē
 īpaša pārvaldības struktūra.
 Rezultātu
 un ietekmes rādītājus, kas pētniecības un
 inovācijas pamatprogrammā “Apvārsnis 2020” noteikti
 attiecībā uz konkrēto mērķi “Inovācija MVU”,
 uzrauga un Komisiju par šiem rādītājiem katru gadu informē
 īpaša pārvaldības struktūra.
 Galvenais
 rādītājs ir “Tādu iesaistīto MVU īpatsvars, kuri
 projekta īstenošanas periodā un 3 gadu laikā pēc tam
 ievieš iepriekš uzņēmumā vai tirgū nebijušus
 jauninājumus”. Šajā ziņā mērķis ir sasniegt 50 %
 atzīmi.
 Citi
 rādītāji, ko var sīkāk noteikt un papildus
 iekļaut Komisijas un ESE savstarpēji noslēgtajā
 deleģēšanas nolīgumā:
 ieguldījums
 un līdzfinansējums, ko iesaistītās valstis
 piešķīrušas kopīgajai programmai Eurostars; programmas
 efektivitāte (pēc novērtēšanas rezultātu laika);
 progress, kas sasniegts valstu programmu integrācijas jomā (tostarp
 dotāciju piešķiršanas procesa ilgums); organizatoriskā
 integrācija (tostarp ieviesta vienota ziņošanas sistēma un
 centralizēta novērtēšana); finanšu integrācija
 (finansējums vienmēr tiek nodrošināts 50 visaugstāk
 novērtētajiem programmas Eurostars projektiem, ieviesta
 standarta finansiālās dzīvotspējas pārbaude).
 5.8. Priekšlikuma/iniciatīvas
 pamatojums
 5.8.1. Īstermiņa vai
 ilgtermiņa vajadzības
 Programma
 Eurostars-2 ir programmas Eurostars turpinājums, kas
 īstenojams saskaņā ar starpposma novērtējuma
 ieteikumiem.
 Programmas Eurostars-2
 izveidei un darbībai ir nepieciešams ES ieguldījums, lai būtu
 iespējams līdzfinansēt pasākumus kopā ar
 iesaistītajām valstīm. ES ieguldījums galvenokārt tiks
 izmantots tam, lai sniegtu līdzfinansējumu to programmas Eurostars-2
 projektu dalībniekiem, kas atlasīti, pamatojoties uz
 uzaicinājumiem iesniegt priekšlikumus.
 5.8.2. ES iesaistīšanās
 pievienotā vērtība
 ES
 iesaistīšanās dos iespēju nodrošināt tiesiskā
 regulējuma turpmāku pastāvēšanu, kurā ES un valstu
 finansējums tiek apvienots vienotā stratēģijā, lai
 veicinātu starptautiskus sadarbības projektus pētniecības,
 izstrādes un inovācijas jomā pētniecībā
 iesaistīto MVU labā. Jo īpaši ES līdzdalība
 stimulēs programmā Eurostars iesaistītās valstis
 turpināt saskaņot savas programmas (noteikumus un procedūras)
 atbilstīgi Eiropas Pētniecības telpai un radīs stimulus
 palielināt valsts uz rūpniecības ieguldījumus
 pētniecības, izstrādes un inovācijas pasākumos
 jebkurā zinātnes un tehnoloģijas jomā,
 tādējādi veicinot stratēģijas “Eiropa 2020”
 mērķu sasniegšanu un atbalstot tos pētniecībā
 iesaistītos MVU, kuriem ir augsts izaugsmes potenciāls un kuri
 nākotnē varētu kļūt par lieliem Eiropas uzņēmumiem.
 5.8.3. Līdzīgas
 līdzšinējās pieredzes rezultātā gūtās
 atziņas
 Starpposma novērtējumā,
 kas veikts 2010. gadā, secināts, ka programma Eurostars
 ir pienācīgi saskaņota ar stratēģijas “Eiropa 2020”
 mērķiem, labi papildina iespējas, kas Septītajā
 pamatprogrammā piedāvātas MVU attiecībā uz
 starptautisko sadarbību, un ir pievilcīga mērķgrupai un ka
 šo iemeslu dēļ ir vērts apsvērt tās turpināšanu
 pēc 2013. gada.
 Tika
 sniegti arī šādi ieteikumi attiecībā uz uzlabojumiem:
 iesaistītajām valstīm un Savienībai jānodrošina
 pietiekami finanšu līdzekļi, lai finansētu iespējami daudz
 visaugstāk novērtēto projektu; vēl vairāk
 racionalizēt un saskaņot īstenošanas procesus un
 finansēšanas noteikumus valstu līmenī; uzlabot
 novērtējumu kvalitāti un piešķirt prioritāti īsam
 līgumu slēgšanas procesam.
 Šie
 ieteikumi ir pilnībā ņemti vērā programmas Eurostars-2
 izstrādē.
 5.8.4. Saderība un
 iespējamā sinerģija ar citiem atbilstošiem instrumentiem
 Papildus
 programmai Eurostars-2 pamatprogrammā “Apvārsnis 2020”
 paredzēta virkne instrumentu MVU atbalstam: MVU instruments, instruments
 “Pieeja finanšu instrumentiem” un iespēja MVU piedalīties ar
 tradicionālāku sadarbības projektu starpniecību.
 Programma
 Eurostars-2 atšķiras no iepriekš minētajām
 iniciatīvām, taču vienlaikus arī papildina tās.
 Lai
 arī katrs no šiem instrumentiem paredzēts noteiktu konkrēta
 veida MVU vajadzību apmierināšanai, sniedzot tiem atbalstu
 dažādos pētniecības / uzņēmējdarbības ideju
 izstrādes posmos (augsts tehnoloģijas gatavības līmenis MVU
 instrumentiem, nepieciešamība pēc aizdevumiem/pašu kapitāla,
 nevis pēc dotācijām no finanšu instrumentiem), tomēr
 neviens tiem nav īpaši paredzēts starptautiskajā
 pētniecībā iesaistītajiem MVU un neveicina valstu programmu
 integrāciju un saskaņošanu atbilstīgi tam, kā tas tiek
 darīts programmas Eurostars-2 gadījumā, piemērojot
 LESD 185. pantu.
 5.9. Ilgums un
 finansiālā ietekme
 ý Ierobežota ilguma priekšlikums/iniciatīva
 ·
 ý Priekšlikuma/iniciatīvas darbības laiks: no
 1.1.2014. līdz 31.12.2020. attiecībā uz saistību
 apropriācijām un no 2014. gada līdz 2024. gadam
 attiecībā uz maksājumu apropriācijām
 ·
 ̈ Finansiālā ietekme: GGGG.–GGGG.
 ̈ Beztermiņa priekšlikums/iniciatīva
 ·
 Īstenošana ar uzsākšanas periodu no
 GGGG. līdz GGGG.,
 ·
 pēc kura turpinās normāla
 darbība.
 5.10. Paredzētie
 pārvaldības veidi[35]
 ̈ Komisijas īstenota centralizēta
 tieša pārvaldība
 ý Centralizēta netieša
 pārvaldība, izpildes uzdevumus
 deleģējot:
 ·
 ̈ izpildaģentūrām
 ·
 ̈ Kopienu izveidotām struktūrām[36]
 ·
 ý valstu publiskā sektora struktūrām vai
 struktūrām, kas veic valsts pārvaldes uzdevumus
 ·
 ̈ personām, kurām ir uzticēts veikt
 īpašas darbības saskaņā ar Līguma par Eiropas
 Savienību V sadaļu un kuras ir noteiktas attiecīgā
 pamataktā Finanšu regulas 49. panta nozīmē
 ̈ Dalīta pārvaldība kopā ar dalībvalstīm
 ̈ Decentralizēta
 pārvaldība kopā ar trešām
 valstīm
 ̈ Pārvaldība kopā ar starptautiskām organizācijām (precizēt)
 Ja
 norādīti vairāki pārvaldības veidi, sniedziet papildu
 informāciju iedaļā “Piezīmes”.
 Piezīmes
 Kopīgajai
 programmai paredzētais ES finanšu ieguldījums tiks izmaksāts
 īpašajai īstenošanas struktūrai, kas darbojas iesaistīto
 valstu vārdā. Īpašā īstenošanas struktūra
 pārvaldīs programmu Eurostars-2 un saņems, sadalīs
 un uzraudzīs ES finanšu ieguldījumu. Iesaistīto valstu
 norādītā struktūra ir EUREKA sekretariāts.
 Pārvaldības struktūra ir sīkāk aprakstīta
 lēmuma III pielikumā.
 6. PĀRVALDĪBAS PASĀKUMI
 6.1. Uzraudzības un
 ziņošanas noteikumi
 Norādīt
 periodiskumu un nosacījumus.
 Saskaņā
 ar pētniecības un inovācijas pamatprogrammu “Apvārsnis
 2020” īpašā pārvaldības struktūra katru gadu veic
 programmas Eurostars-2 īstenošanas uzraudzību un ziņo par
 to Komisijai.
 Starpposma
 novērtēšanu veiks neatkarīgi eksperti, kad būs
 aizritējuši trīs darbības gadi. Gala novērtēšanu veiks
 ārējie eksperti programmas darbības termiņa beigās.
 Komisija iesniegs novērtējuma rezultātus Eiropas Parlamentam un
 Padomei.
 6.2. Pārvaldības un
 kontroles sistēma
 6.2.1. Apzinātie riski
 1. Galvenie
 riski saistīti ar īpašās īstenošanas struktūras
 spēju pārvaldīt Savienības finanšu ieguldījumu un
 efektīvi uzraudzīt programmas ikdienas darbībās
 iesaistītās valstu aģentūras.
 2.
 Tāpat kā citu tādu programmu gadījumā, kurās ir
 augsts MVU līdzdalības līmenis, pastāv finansiālu
 zaudējumu risks, jo ir noteikta konkrēta programmas Eurostars-2
 mērķgrupa (MVU) un tiek piemērota netiešas centralizētas
 pārvaldības pieeja.
 3. Trešais
 risks saistīts ar iesaistīto valstu spēju efektīvi
 finansēt savus ieguldījumus programmā.
 6.2.2. Paredzētās
 kontroles metodes
 Risku
 Nr. 1 mazina fakts, ka ES, ko pārstāv Komisija, ir
 pilntiesīga biedra statuss Eureka vadības struktūrā,
 kura pārrauga īpašo īstenošanas struktūru visos Eureka
 jautājumos.
 Atbilstīgi
 tam, kā minēts 13. pantā, lai mazinātu risku
 Nr. 2 programmas Eurostars-2 īstenošanā,
 iesaistītās valstis veic visus likumdošanas, regulējošus,
 administratīvus vai cita veida pasākumus, kas nepieciešami, lai
 aizsargātu Savienības finansiālās intereses. Jo īpaši
 iesaistītās valstis veic nepieciešamos pasākumus, lai
 nodrošinātu jebkuras tādas summas pilnīgu piedziņu, kas
 pienākas Savienībai.
 Attiecībā
 uz riskiem Nr. 1 un Nr. 2 skatīt arī 2.3. punktu.
 Kas
 attiecas uz risku Nr. 3, Savienības ieguldījums tiks nodots
 saņēmējiem ar iesaistīto valstu finansēšanas
 aģentūru starpniecību tikai tad, kad tiks sniegti
 pierādījumi tam, ka saņēmējam faktiski izmaksāts
 valsts finansējums.
 Turklāt
 Savienības ieguldījums nevar pārsniegt vienu trešo daļu no
 iesaistīto valstu veiktā ieguldījuma , un Savienības
 atbalsts administratīvo izmaksu segšanai nevar pārsniegt 2 % no
 kopējā Savienības ieguldījuma.
 Par papildu
 riska mazināšanas pasākumiem tiks lemts, apspriežot
 deleģēšanas nolīgumu starp ES un ESE un divpusējos
 nolīgumus starp ESE un valstu finansēšanas
 struktūrām.
 6.2.3. Pārbaužu izmaksas un
 ieguvumi un gaidāmais neatbilstību īpatsvars
 Kontroles
 sistēma programmas īstenošanas vajadzībām tiks veidota
 tā, lai nodrošinātu pienācīgu ar darbību
 efektivitāti un rentabilitāti un to pamatā esošo darījumu
 likumību un sistemātiskumu saistīto risku pārvaldību,
 ņemot vērā programmas Eurostars-2 kā
 publiskās-publiskās partnerības īpašo raksturu. Kontroles
 sistēmai jānodrošina līdzsvars starp uzticēšanos un
 kontroli, ņemot vērā kontroles pasākumu
 administratīvās un cita veida izmaksas visos līmeņos, jo
 īpaši izmaksas, kas rodas dalībniekiem, tādā veidā,
 lai tā spētu iespējami efektīvi veicināt
 pamatprogrammas “Apvārsnis 2020” mērķu sasniegšanu.
 6.3. Krāpšanas un
 pārkāpumu novēršanas pasākumi
 Norādīt
 esošos vai plānotos novēršanas un aizsardzības pasākumus.
 Programmas
 Eurostars-2 izveides lēmuma 6. pantā noteikts, ka
 Savienības ieguldījuma piešķiršana atkarīga no tā, vai
 ESE ir izpildījusi ziņošanas prasības, kas noteiktas
 Regulas (ES, Euratom) Nr. 966/2012 60. panta 5. punktā.
 Saskaņā ar 11. pantu Komisija var izbeigt, samazināt vai
 apturēt savu finanšu ieguldījumu.
 Deleģēšanas
 nolīgumā, kas tiks noslēgts starp Komisiju un ESE
 saskaņā ar Regulas (ES, Euratom) Nr. 966/2012 61. pantu,
 būs noteikts, ka Komisija pārrauga ESE darbības jo
 īpaši ar revīziju palīdzību.
 7. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 7.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 –
 Esošās budžeta pozīcijas
 Sarindotas
 pa daudzgadu finanšu shēmas izdevumu kategorijām un budžeta izdevumu
 pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 08 02 02 03 Pastiprināt inovāciju mazajos un vidējos uzņēmumos (MVU) || Dif./Nedif.[37] || no EBTA valstīm[38] || no kandidātvalsīm[39] || no trešām valstīm || Finanšu regulas 18. panta 1. punkta aa) apakšpunkta izpratnē
 1A || || Dif./Nedif. || JĀ || JĀ || JĀ || JĀ
 7.2. Paredzamā ietekme uz
 izdevumiem
 7.2.1. Kopsavilkums par paredzamo ietekmi
 uz izdevumiem
 EUR miljonos
 (trīs zīmes aiz komata)
 Daudzgadu finanšu shēmas izdevumu kategorija: || Daudzums || Izdevumu kategorija: 1a – Konkurētspēja izaugsmei un jaunu darbvietu radīšanai
 RTD ĢD || || || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021.–2024. gads || KOPĀ
  Darbības apropriācijas || || || || || || || || ||
 Budžeta pozīcijas numurs: 08 02 02 03 || Saistības || (1) || 33,500 || 35,000 || 38,000 || 41,000 || 43,000 || 46,000 || 50,500 || || 287,000[40]
 Maksājumi || (2) || 4,000 || 28,000 || 30,000 || 32,000 || 34,000 || 36,000 || 40,000 || 83,000 || 287,000
 Budžeta pozīcijas numurs || Saistības || (1a) || || || || || || || || ||
 Maksājumi || (2a) || || || || || || || || ||
 Administratīvās apropriācijas, kas tiek finansētas no konkrētu programmu piešķīrumiem[41] || || || || || || || || ||
 Budžeta pozīcijas numurs || || (3) || 0,337 || 0,344 || 0,351 || 0,358 || 0,365 || 0,372 || 0,380 || || 2,505
 KOPĀ RTD ĢD apropriācijas || Saistības || =1+1a +3 || 33,837 || 35,344 || 38,351 || 41,358 || 43,365 || 46,372 || 50,880 || || 289,505
 Maksājumi || =2+2a +3 || 4,337 || 28,344 || 30,351 || 32,358 || 34,365 || 36,372 || 40,380 || 83,000 || 289,505
 || || || || || || || || || || ||
  KOPĀ darbības apropriācijas || Saistības || (4) || || || || || || || ||
 Maksājumi || (5) || || || || || || || ||
  KOPĀ administratīvās apropriācijas, kas tiek finansētas no konkrētu programmu piešķīrumiem || (6) || || || || || || || ||
 KOPĀ daudzgadu finanšu shēmas <....> IZDEVUMU KATEGORIJAS apropriācijas || Saistības || =4+ 6 || || || || || || || ||
 Maksājumi || =5+ 6 || || || || || || || ||
 Ja priekšlikums/iniciatīva ietekmē
 vairākas izdevumu kategorijas
  KOPĀ darbības apropriācijas || Saistības || (4) || || || || || || || ||
 Maksājumi || (5) || || || || || || || ||
  KOPĀ administratīvās apropriācijas, kas tiek finansētas no konkrētu programmu piešķīrumiem || (6) || || || || || || || ||
 KOPĀ daudzgadu finanšu shēmas 1.–4. IZDEVUMU KATEGORIJAS apropriācijas (Pamatsumma) || Saistības || =4+ 6 || || || || || || || ||
 Maksājumi || =5+ 6 || || || || || || || ||
 Daudzgadu finanšu shēmas izdevumu kategorija: || 5 || “Administratīvie izdevumi”
 EUR miljonos (trīs zīmes aiz komata)
 || || || 2014. gads || 2014. gads || 2016. gads || 2017. gads || 2018. gads || 2019. gads || 2020. gads || 2021.–2024. gads || KOPĀ
 RTD ĢD || ||
  Cilvēkresursi || || || || || || || || ||
  Citi administratīvie izdevumi || || || || || || || || ||
 KOPĀ RTD ĢD || Apropriācijas || || || || || || || || ||
 KOPĀ daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa) || || || || || || || || ||
 EUR miljonos (trīs zīmes aiz komata)
 || || || 2014 || 2015 || 2016 || 2017 || 2018 || 2019 || 2020 || 2021 – 2024 || KOPĀ
 KOPĀ daudzgadu finanšu shēmas 1.–5. IZDEVUMU KATEGORIJAS apropriācijas || Saistības || 33,837 || 35,344 || 38,351 || 41,358 || 43,365 || 46,372 || 50,880 || || 289,505
 Maksājumi || 4,337 || 28,344 || 30,351 || 32,358 || 34,365 || 36,372 || 40,380 || 83,000 || 289,505
 7.2.2. Paredzamā ietekme uz
 darbības apropriācijām
 –
 ̈ Priekšlikums/iniciatīva neparedz izmantot darbības
 apropriācijas
 –
 ý Priekšlikums/iniciatīva paredz darbības
 apropriācijas izmantot šādā veidā:
 Saistību
 apropriācijas EUR miljonos (trīs zīmes aiz komata)
 Norādīt mērķus un rezultātus ò || || || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || KOPĀ
 ||
 Veids || Vidējās izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Kopējais daudzums || Kopējās izmaksas***
 KONKRĒTAIS MĒRĶIS NR. 1... || || || || || || || || || || || || || || || ||
 Rezultāts (* **) || P&A projekti || 0,56 || 180 || 100,700 || 205,000 || 114,800 || 240 || 134,600 || 275 || 154,400 || 325 || 181,600 || 375 || 209,800 || 450 || 252,100 || 2050 || 1.148,000
 Rezultāts || || || || || || || || || || || || || || || || || ||
 Rezultāts || || || || || || || || || || || || || || || || || ||
 Starpsumma – konkrētais mērķis Nr. 1 || || || || || || || || || || || || || || || ||
 KONKRĒTAIS MĒRĶIS NR. 2... || || || || || || || || || || || || || || || ||
 Rezultāts || || || || || || || || || || || || || || || || || ||
 Starpsumma – konkrētais mērķis Nr. 2 || || || || || || || || || || || || || || || ||
 KOPĒJĀS IZMAKSAS || 180 || 100,700 || 205 || 114,800 || 240 || 134,600 || 275 || 154,400 || 325 || 181,600 || 375 || 209,800 || 450 || 252,100 || 2050 || 1148,000
 * Īpašās
 īstenošanas struktūras administratīvo izmaksu segšanai var
 izmantot ne vairāk par 2 % no ES finanšu ieguldījuma.
 ** Vidējās paredzamās programmas Eurostars
 projekta izmaksas ir EUR 1,4 miljoni, bet vidējais publiskā
 līdzfinansējuma īpatsvars – 40 %. Piešķirot katram
 projektam publisko finansējumu EUR 0,56 miljonus
 apmērā un kopējam programmas budžetam esot
 EUR 1148 miljoni (EUR 861 miljons no programmā Eurostars-2
 iesaistītajām valstīm + ES finanšu ieguldījums
 EUR 287 miljonu apmērā), iespējams finansēt
 2050 projektus.
 *** ES finanšu ieguldījums kopējo izmaksu
 segšanai nepārsniedz EUR 287 miljonus.
 7.2.3. Paredzamā ietekme uz
 administratīvajām apropriācijām
 7.2.3.1. Kopsavilkums
 –
 ̈ Priekšlikums/iniciatīva neparedz izmantot
 administratīvās apropriācijas
 –
 ý Priekšlikums/iniciatīva paredz izmantot
 administratīvās apropriācijas šādā veidā:
 EUR miljonos
 (trīs zīmes aiz komata)
 || 2014. gads || 2015. gads || 2016. gads || 2017. gads || 2018. gads || 2019. gads || 2020. gads
 Daudzgadu finanšu shēmas 5. IZDEVUMU KATEGORIJA || || || || || || ||
 Cilvēkresursi || || || || || || ||
 Citi administratīvie izdevumi || || || || || || ||
 Starpsumma – daudzgadu finanšu shēmas 5. IZDEVUMU KATEGORIJA || || || || || || ||
 Ārpus daudzgadu finanšu shēmas 5. IZDEVUMU KATEGORIJAS[42] || || || || || || ||
 Cilvēkresursi || 0,337 || 0,344 || 0,351 || 0,358 || 0,365 || 0,372 || 0,380
 Citi administratīvie izdevumi || || || || || || ||
 Starpsumma – ārpus daudzgadu finanšu shēmas 5. IZDEVUMU KATEGORIJAS || || || || || || ||
 KOPĀ || 0,337 || 0,344 || 0,351 || 0,358 || 0,365 || 0,372 || 0,380
 Vajadzīgās
 administratīvās apropriācijas tiks nodrošinātas no ĢD
 apropriācijām, kas jau ir piešķirtas darbības
 pārvaldībai un/vai ir pārdalītas attiecīgajā
 ģenerāldirektorātā, vajadzības gadījumā
 izmantojot arī vadošajam ĢD gada budžeta sadales procedūrā
 piešķirtus papildu resursus un ņemot vērā budžeta
 ierobežojumus.
 7.2.3.2. Paredzamās
 vajadzības pēc cilvēkresursiem
 –
 ̈ Priekšlikums/iniciatīva neparedz cilvēkresursu
 izmantošanu.
 –
 ý Priekšlikums/iniciatīva paredz cilvēkresursu
 izmantošanu šādā veidā:
 Aplēse izsakāma ar pilnslodzes
 ekvivalentu
 || 2014 || 2015 || 2016 || 2017 || 2018 || 2019 || 2020
 || ||  Štatu sarakstā ietvertās amata vietas (ierēdņi un pagaidu darbinieki)
 08 01 01 01 (Galvenā mītne un Komisijas pārstāvniecības) || || || || || || ||
 08 01 01 02 (Delegācijas) || || || || || || ||
 08 01 05 01 (Netiešā pētniecība) || 1.5 || 1.5 || 1.5 || 1.5 || 1.5 || 1.5 || 1.5
 10 01 05 01 (Tiešā pētniecība) || || || || || || ||
 || ||  Ārštata darbinieki (izsakot ar pilnslodzes ekvivalentu: FTE)[43]
 08 01 02 01 (CA, INT, SNE, ko finansē no vispārīgajām apropriācijām) || || || || || || ||
 08 01 02 02 (CA, INT, JED, LA un SNE delegācijās) || || || || || || ||
 08 01 04 yy[44] || - galvenajā mītnē || || || || || || ||
 - delegācijās || || || || || || ||
 08 01 05 02 (CA, INT, SNE — netiešā pētniecība) || 2 || 2 || 2 || 2 || 2 || 2 || 2
 10 01 05 02 (CA, INT, SNE — tiešā pētniecība) || || || || || || ||
 Citas budžeta pozīcijas (precizēt) || || || || || || ||
 KOPĀ || 3,5 || 3,5 || 3,5 || 3,5 || 3,,5 || 3,5 || 3,5
 XX ir
 attiecīgā politikas joma vai budžeta sadaļa.
 Vajadzības
 pēc cilvēkresursiem tiks nodrošinātas, izmantojot
 attiecīgā ĢD darbiniekus, kuri jau ir iesaistīti
 konkrētās darbības pārvaldībā un/vai ir
 pārgrupēti attiecīgajā
 ģenerāldirektorātā, vajadzības gadījumā
 izmantojot vadošajam ĢD gada budžeta sadales procedūrā
 piešķirtos papildu resursus un ņemot vērā budžeta
 ierobežojumus.
 Veicamo uzdevumu
 apraksts:
 Ierēdņi un pagaidu darbinieki || Dalība programmas Eurostars-2 vadības struktūras sanāksmēs, kas notiek Eureka sekretariāta telpās (katras struktūras sanāksmes notiek vidēji vienu reizi divos mēnešos). Gada darba plāna apstiprināšana. Īstenošanas uzraudzība, pamatojoties uz gada pārskatiem. Starpposma un gala novērtējumu koordinēšana un Komisijas atbildes sagatavošana attiecībā uz šiem novērtējumiem Komisijas ziņojuma formā, ko paredzēts nosūtīt Eiropas Parlamentam un Padomei (1,5 ierēdņi).
 Ārštata darbinieki || Atbalsts deleģēšanas nolīguma sagatavošanai ar DIS. Ikgadējo finansēšanas lēmumu un saistīto maksājumu sagatavošana. Administratīvais atbalsts (CA)
 7.2.4. Saderība ar
 kārtējo daudzgadu finanšu shēmu
 –
 ý Priekšlikums/iniciatīva atbilst kārtējai daudzgadu
 finanšu shēmai
 –
 ̈ Pieņemot priekšlikumu/iniciatīvu,
 jāpārplāno attiecīgā izdevumu kategorija daudzgadu
 finanšu shēmā
 Aprakstīt, kas
 jāpārplāno, norādot attiecīgās budžeta
 pozīcijas un summas.
 –
 ̈ Pieņemot priekšlikumu/iniciatīvu, jāpiemēro
 elastības instruments vai jāpārskata daudzgadu finanšu
 shēma[45].
 Aprakstīt, kas jādara,
 norādot attiecīgās izdevumu kategorijas, budžeta pozīcijas
 un summas.
 7.2.5. Trešo personu iemaksas
 –
 Priekšlikums/iniciatīva neparedz trešo
 personu līdzfinansējumu
 –
 Priekšlikums/iniciatīva paredz šādu
 līdzfinansējumu:
 Apropriācijas EUR miljonos (trīs zīmes
 aiz komata)
 || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || Kopā miljonos EUR
 Norādīt līdzfinansējuma struktūru Dalībvalstis[46] || 67,200 || 79,800 || 96,600 || 113,400 || 138,600 || 163,800 || 201,600 || 861,000
 KOPĀ līdzfinansējuma apropriācijas || 67,200 || 79,800 || 96,600 || 113,400 || 138,600 || 163,800 || 201,600 || 861,000
 Informācija
 par līdzfinansējumu
 Savienības ieguldījums programmas
 Eurostars-2 darbības izmaksu (izņemot novērtēšanas
 izmaksu) segšanā nepārsniegs 2 % no kopējā
 Savienības finanšu ieguldījuma.
 Savienības ieguldījums atbilst
 vienai trešajai daļai no iesaistīto valstu veiktā
 ieguldījuma, taču nekādā gadījumā nepārsniedz
 EUR 287 miljonus.
 Turklāt līdzfinansējumu šiem
 projektiem piešķirs arī organizācijas, kas piedalās
 pētniecības un izstrādes projektos, kuri atlasīti
 programmā organizētajos uzaicinājumos iesniegt priekšlikumus.
 Plānots, ka šis līdzfinansējums veidos vidēji 60 % no
 saņemtā publiskā finansējuma (lai gan dažādās
 iesaistītajās valstīs minētā līdzfinansējuma
 apjoms var atšķirties).
 7.3. Paredzamā ietekme uz
 ieņēmumiem
 –
 þ Priekšlikums/iniciatīva finansiāli neietekmē
 ieņēmumus
 –
 ̈ Priekšlikums/iniciatīva finansiāli ietekmē:
 ̈ pašu resursus
 ̈ dažādus ieņēmumus
 [1] Saskaņā ar Komisijas 2003. gada
 6. maija Ieteikumu 2003/361/EK MVU ir uzņēmums, kurā
 nodarbināti mazāk par 250 darbiniekiem, kura gada
 apgrozījums nesasniedz EUR 50 miljonus un kurš ir
 neatkarīgs no lielajiem uzņēmumiem. Sk. http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF.
 [2] Pētniecībā
 iesaistīts MVU ir MVU, kas atkārtoti iegulda vismaz 10 % no sava
 apgrozījuma vai velta vismaz 10 % no savām pilnslodzes
 ekvivalenta vienībām (FTE).
 [3] Pievienotajā bruto
 vērtībā (PBV) ietilpst nolietojums un darbaspēka
 atalgojums, kapitāls un uzņēmējdarbības risks. PBV ir tas, kas paliek pāri pēc
 tam, kad no pārdošanas ienākumiem vai apgrozījuma tiek
 atskaitītas starpizmaksas.
 [4] SME performance review
 2012 Report, 2012. gada oktobris,
 http://ec.europa.eu/enterprise/policies/sme/facts-figures-analysis/performance-review/files/supporting-documents/2012/annual-report_en.pdf.
 [5] Eureka ir Eiropas starpvaldību tīkls, kas tika izveidots
 17 valstu un Eiropas Kopienu Komisijas dalībvalstu konferencē
 1985. gadā ar mērķi atbalstīt sadarbību
 rūpnieciskās pētniecības jomā.
 Pašlaik tajā ietilpst 40 dalībvalstis,
 un papildus Eurostars programmai tas sniedz atbalstu arī
 atsevišķiem projektiem, kopām un jumta programmai.
 [6] Sākotnēji Eurostars programmā
 piedalījās 26 ES dalībvalstis un piecas ar Septīto
 pamatprogrammu saistītas valstis. Pašlaik Eurostars programmā
 piedalās visas ES dalībvalstis, Maltai kā pēdējai
 dalībvalstij pievienojoties 2010. gada oktobrī. Minētajā
 programmā pašlaik piedalās arī sešas asociētās valstis
 — Horvātija, Islande, Izraēla, Norvēģija, Šveice un
 Turcija.
 [7] Eiropas Parlamenta un Padomes 2008. gada
 9. jūlija Lēmums Nr. 743/2008/EK par Kopienas dalību
 vairāku dalībvalstu īstenotā pētniecības un
 attīstības programmā, kuras mērķis ir atbalstīt pētniecībā
 un attīstībā iesaistītus mazos un vidējos
 uzņēmumus (OV L 201, 30.7.2008., 58. lpp.). Sk.
 http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:LV:PDF
 [8] Pilns ziņojuma teksts: http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf.
 [9] Neatkarīgo ekspertu grupas priekšsēdētāja bija
 bijusī Eiropas Parlamenta deputāte un Parlamenta
 Rūpniecības, pētniecības un enerģētikas komitejas
 (ITRE) priekšsēdētāja vietniece Laperūzas [Laperrouze]
 kundze.
 [10] Komisijas ziņojums
 Eiropas Parlamentam un Padomei “Kopīgās programmas Eurostars
 starpposma novērtējums”, Brisele, 8.4.2011., COM(2011) 186. Sk. http://ec.europa.eu/research/evaluations/pdf/archive/other_reports_studies_and_documents/communication_eurostars.pdf.
 [11] Sk. http://register.consilium.europa.eu/pdf/en/11/st11/st11030.en11.pdf.
 [12] COM(2011) 811
 galīgā redakcija.
 [13] Ziņojumi par šiem
 semināriem ir publicēti internetā: http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none.
 [14] Intervijas ar
 37 programmas Eurostars dalībniekiem, 17 valstu
 pētniecības un izstrādes organizācijām
 10 valstīs un vairāk nekā 3000 reģistrētajiem
 lietotājiem programmas Eurostars vietnē.
 [15] COM(2011) 808 galīgā redakcija, 30.11.2011.
 [16] COM(2011) 809 galīgā redakcija, 30.11.2011.
 [17] Norādītā summa
 pēc būtības ir orientējoša un būs atkarīga no
 galīgās summas, kas Pētniecības un inovācijas ģenerāldirektorātam
 pieejama attiecībā uz iepriekšminēto problēmu/tematu.
 [18] OV C , , lpp. [EESK atzinums].
 [19] COM(2010) 2020 galīgā redakcija, 3.3.2010.
 [20] OV ... [H2020 FP].
 [21] OV L 201, 30.7.2008.,
 58. lpp.
 [22] COM(2011) 186, 8.4.2011.
 [23] OV L 124, 20.5.2003.,
 36. lpp.
 [24] OV ... [H2020 SP].
 [25] COM(2010) 546
 galīgā redakcija, 6.10.2010.
 [26] COM(2012) 392 final,
 17.7.2012.
 [27] OV L 298, 26.10.2012.,
 1. lpp.
 [28] OV L 362, 31.12.2012.,
 1. lpp.
 [29] OV ... [H2020 RfP]
 [30] Šī summa ir provizoriska
 un būs atkarīga no galīgās summas, kas piešķirta
 Pētniecības un inovācijas ģenerāldirektorātam 2. daļā
 “Vadošā loma rūpniecībā” iekļautajam mērķim
 “Inovācija MVU”, kad budžeta lēmējinstitūcija to
 apstiprinās galīgajā leģislatīvā paziņojuma
 un finanšu pārskata redakcijā.
 [31] OV L 292, 15.11.1996., 2. lpp.
 [32] OV L 136, 31.5.1999.,
 1. lpp.
 [33] ABM — budžeta līdzekļu
 vadība pa darbības jomām. ABB — budžeta
 līdzekļu sadale pa darbības jomām.
 [34] Kā paredzēts Finanšu regulas 49. panta
 6. punkta attiecīgi a) vai b) apakšpunktā.
 [35] Skaidrojumus par pārvaldības veidiem un
 atsauces uz Finanšu regulu skatīt BudgWeb vietnē: http://www.cc.cec/budg/man/budgmanag/budgmanag_en.html.
 [36] Kā minēts Finanšu regulas
 185. pantā.
 [37] Dif. – diferencētās apropriācijas /
 nedif. – nediferencētās apropriācijas.
 [38] EBTA – Eiropas Brīvās tirdzniecības
 asociācija.
 [39] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [40] Summas atkarīgas no vienošanās par finanšu
 plānojumu attiecībā uz budžeta pozīciju
 Nr. 08 02 02 03.
 [41] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [42] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [43] CA – līgumdarbinieki; LA –
 vietējie darbinieki; SNE – valstu norīkotie eksperti; INT
 – pagaidu darbinieki; JED – jaunākie eksperti delegācijās.
 [44] Ārštata darbiniekiem paredzēto maksimālo
 summu finansē no darbības apropriācijām
 (kādreizējām “BA” pozīcijām).
 [45] Skatīt
 Iestāžu nolīguma 19. un 24. punktu.
 [46] Beļģija,
 Bulgārija, Čehijas Republika, Dānija, Vācija, Igaunija,
 Īrija, Grieķija, Spānija, Francija, Itālija,
 Horvātija, Kipra, Latvija, Lietuva, Ungārija, Malta, Nīderlande,
 Austrija, Polija, Portugāle, Rumānija, Slovēnija, Somija un
 Zviedrija, kā arī Islande, Izraēla, Norvēģija, Šveice
 un Turcija.


type: wikipedia

text:
Architektura komputera oznacza w informatyce technicznej zbiór zasad i metod opisujących funkcjonalność, organizację i implementację komputerów. Niektóre definicje architektury komputerów definiują ją jako opis możliwości i model programowy komputera, ale nie konkretną implementację. W innych definicjach architektura komputera obejmuje projekt architektury zestawu instrukcji, projekt mikroarchitektury, syntezę logiczną i implementację.
 Wprowadzenie
 Komputer jest systemem złożonym o strukturze hierarchicznej - układem wzajemnie powiązanych podsystemów, z których każdy również ma strukturę hierarchiczną, aż do osiągnięcia najniższego poziomu - podsystemu elementarnego. Na każdym poziomie projektant zajmuje się strukturą (sposobem wzajemnego powiązania) i funkcjami (działaniem) poszczególnych składników.
 Komputer składa się z jednostki centralnej (CPU), magistrali systemowej, pamięci oraz urządzeń wejścia-wyjścia. Jednostka centralna składa się z rejestrów, jednostki arytmetyczno-logicznej (ALU), jednostki sterującej i połączeń wewnętrznych. Jednostka sterująca składa się z układów logicznego szeregowania, rejestrów i dekoderów jednostki sterującej oraz jej pamięci.
 Podstawowe zagadnienia
 Struktura i działanie procesora
 Pamięć podręczna
 Pamięć wewnętrzna
 Pamięć zewnętrzna
 Wejście wyjście
 Wspieranie systemu operacyjnego
 Arytmetyka komputera
 Własności i funkcje listy rozkazów
 Tryby adresowania i formaty rozkazów
 Paralelizm na poziomie rozkazu i procesory superskalarne
 Działanie jednostki sterującej
 Sterowanie mikroprogramowe
 Historia
 Pierwszą udokumentowaną architekturę komputera można znaleźć w korespondencji pomiędzy Charlesem Babbage i Adą Lovelace, opisującą tzw. silnik analityczny. Podczas budowy komputera Z1 w 1936, Konrad Zuse opisał po raz pierwszy komputer którego instrukcje są przechowywane w pamięci, tzw. stored-program computer.
 Klasyfikacje
 Ze względu na rodzaj połączeń procesor-pamięć i sposób ich wykorzystania dzielimy architektury zgodnie z taksonomią Flynna:
 SISD (ang. Single Instruction Single Data) – skalarne,
 SIMD (ang. Single Instruction Multiple Data) – wektorowe (macierzowe),
 MISD (ang. Multiple Instruction Single Data) – strumieniowe,
 MIMD (ang. Multiple Instruction Multiple Data) – równoległe.
 Ze względu na sposób podziału pracy i dostęp procesora do pamięci możemy podzielić architektury na:
 SMP (ang. Symmetric Multiprocessing) – symetryczne,
 ASMP (ang. Asymmetric Multiprocessing) – asymetryczne,
 NUMA (ang. Non-Uniform Memory Access) – asymetryczne (rozróżniające pamięć lokalną i zdalną),
 AMP (ang. Asynchronous Multiprocessing) – asynchroniczne,
 MPP (ang. Massively Parallel Processors) – równoległe.
 Ze względu na sposób organizacji pamięci i wykonywania programu:
 architektura von Neumanna – zarówno dane, jak i kod programu przechowywany jest w tym samym obszarze pamięci;
 architektura harwardzka – rozkazy i dane przechowywane są w odseparowanych obszarach pamięci;
 architektura mieszana – połączenie dwóch powyższych typów: obszary pamięci dla rozkazów i danych są odseparowane, jednak wykorzystują wspólne magistrale.
 Zobacz też
 architektura oprogramowania
 Przypisy
 !